Joldić: Preuzimamo ulogu favorita u meču protiv Atletika\nJuniori Željezničara će sutra u okviru UEFA Omladinske Lige prvaka dočekati španski Atletiko Madrid, a tim povodom održana je konferencija za medije na kojoj su se obratili trener juniora, Omer Joldić, te kapiten, Amir Velić.\n"Mi smo sa pripremama ove godine krenuli u decembru 2017. godine. Odradili smo dio priprema u Makarskoj, imali smo tri dosta kvalitetne utakmice, nema povrijeđenih igrača, prije dva dana su nam se priključili igrači koji su bili na pripremama u Turskoj. Atletico je ekipa koja dolazi iz Španije, igraju dosta agresivno na sredini terena, mi smo trenirali u prvom sastavu tek danas, ali momci se poznaju tako da ne bi trebalo biti problema", rekao je Joldić.\n"Ja kao trener zaista vjerujem u ove momke i bilo bi dobro da to samo otvaranje utakmice bude na našoj strani, najviše zbog navijača. Naravno igranje na svom terenu nije prednost kad su u pitanju kvalitetne ekipe, ali sigurno je da igrači Atletica nisu igrali pred atmosferom kakva će biti sutra. Definitivno pokušavam da sklonim pritisak sa igrača, jedan od segmenata koji krasi ovu generaciju je da su jako pametni. Mi ćemo preuzeti ulogu favorita", dodao je Joldić.\n"Ekipa Atletika ima pet igrača koji su rođeni u januaru 1999. godine, slabija strana im je defanzivni skok, a mi smo pokazali da smo dobri u ofanzivi, uigravali smo to bez ova četiri igrača, tako da taj segment je dosta jak i ide nama u prilog. Pokušaćemo to sutra primijeniti", završio je Joldić.\nJoldić: Dolazak Atletika velika stvar za sve, očekujem 10.000 navijača\nOmer Joldić za Avaz.ba: Nekada nismo imali istu opremu na treningu, plate su kasnile, a sada se grade tribine na stadionu\nFK Željezničar Omer Joldić\nČlanovi Odbora za žalbe građana na rad policijskih službenika posjetili DKPTBiH 06.02.2018 17:16\nMagazinović iz Strazbura za Avaz.ba: EU od BiH i zemalja regije traži prvo obračun s organiziranim kriminalom 06.02.2018 17:20


PRVA ODLUKA SUDA VIKTORIJE Đoković neće smeti da bude deportovan do ovog momenta i imaće VIKEND U PAKLU! - Sportal\nPRVA ODLUKA SUDA VIKTORIJE Đoković neće smeti da bude deportovan do ovog momenta i imaće VIKEND U PAKLU!\nP. L. - Vest objavljena: 11:44 - 06.01.2022\nSud Viktorije je doneo prvu odluku, da Novak Đoković ne može biti deportovan iz Australije do ponedeljka u 16 časova.\nObjavljeno je i saopštenje u kojem piše kako će sve strane preduzeti maksimalne napore da konačno ročište bude održano na efikasan i blagovremen način.\nUz to, sud će uskoro odlučiti gde će naredne dane provesti najbolji teniser sveta, najveća je dilema da li će mu dozvoliti normalan smeštaj ili onaj u kojem je, migrantski. Kako "Dejli mejl" piše, Novak će vikend provesti u migrantskom hotelu.\nSrpski as je iz Dubaija juče stigao u Australiju, a dočekala ga je neprijatnost na mestu gde je radio legendarne stvari i devet puta osvajao Australijan open. To je bio njegov razlog dolaska, imao je medicinsko izuzeće kojim je mogao da uđe u državu uprkos strogim merama iste, ali je ipak jedini od tenisera sa tim papirom koji nije pušten u Australiju.\nPoslednja nada je žalba Novakovog advokatskog tima, a sud Viktorije je zakazao izricanje presude za ponedeljak kada će se znati zvaničan ishod. U tamošnjim medijima se pojavila i prva Novakova fotografija sa aerodroma u Melburnu, da bi sada osvanuo i snimak.\nGotovo osam sati je srpski teniser proveo na aerodromu, onda je odlučeno da će biti deportovan, pa je ipak smešten u hotel u Melburnu kako bi sačekao odluku suda, poslednju šansu da ostane u Australiji i osvoji 21. grend slem trofej te tako postane i zvanično najbolji teniser ikada.


Evropska sedmica sporta\nObjavljeno Utorak, 18 Lipanj 2019 16:02\nSvake godine od 23. do 30. septembra milioni sportskih profesionalaca, entuzijasta, stručnjaka i udruženja iz cijele Evrope - i šire - okupljaju se da učestvuju u jednoj od najvećih sportskih inicijativa u svijetu: „Evropskoj sedmici sporta“ pod sloganom #Beactive. Sedmica je za svakoga, bez obzira na dob, pozadinu ili nivo kondicije, a pomaže pojedincima, javnim vlastima, sportskom pokretu, organizacijama civilnog društva i privatnom sektoru da sarađuju u oblasti sporta.\nPredvođena Evropskom komisijom i organizirana od strane nacionalnih koordinatora i sportskih partnera širom Evrope, Sedmica promovira aktivan stil života kroz razne proslave i događaje. Prošle godine je Bosna i Hercegovina po prvi put imenovana kao članica zemalja zapadnog Balkana.\nKoordinaciono tijelo na nivou BiH za „Evropsku sedmicu sporta“ čine predstavnici Ministarstva civilnih poslova BiH, Federalnog ministarstva kulture i sporta, Ministarstva porodice, omladine i sporta Republike Srpske i Olimpijskog komiteta Bosne i Hercegovine. Sve navedene institucije su bile dužne da predlože aktivnosti sa kojima će se predstaviti na „Evropskoj sedmici sporta“.\nFederalno ministarstvo kulture i sporta je prošle godine za partnera u realiziranju „Evropske sedmice sporta“ imenovalo Udruženje za podršku osobama sa intelektualnim teškoćama na području Kantona Sarajevo „OAZA“. Kroz košarku, stoni tenis i boćanje, djeca sa poteškoćama su uspješno promovirala Sedmicu.\nU tekućoj godini obilježava se 5. godišnjica Evropske sedmice sporta koja će biti najveća do sada, a događaje će podržati 47 partnerskih udruženja iz 41 zemlje članice - u koje spadamo i mi. Ove godine prijavili smo dvije manifestacije u dva različita grada, a to su: naš prošlogodišnji partner Udruženje „OAZA“ Sarajevo i Brdsko - biciklističko udruženje MTBA iz Mostara. Ukupan broj učesnika ove godine ispred Federalnog ministarstva kulture i sporta bit će cca 225.\nU vezi sa imenovanjem #Beaktivnih ambasadora koji su tipično poznate sportske ličnosti u okviru Evropske sedmice sporta 2019. godine, Federalno ministarstvo kulture i sporta je imenovalo Ivana Klepića, prvaka Evrope u karateu, reprezentativca Bosne i Hercegovine i člana Univerzitetskog karate kluba Neretva Mostar.\nBroj: 06-14-10-4455/19 Sarajevo, 30. 07. 2019. godine Na osnovu člana 56. Zakona o organizaciji organa uprave u Federaciji Bosne i Hercegovine („Službene novine Federacije BiH“, broj: 35/05), federalna…


Povoljnija prekogranična plaćanja za nečlanice zone evra - Dijalog.net\nNaslovna Politika Evropska unija Povoljnija prekogranična plaćanja za nečlanice zone evra\nPovoljnija prekogranična plaćanja za nečlanice zone evra\nPostavljeno 16. December 2019.\nBrisel 16. decembar 2019. – Za potrošače i kompanije u zemljama EU koje nisu članice zone evra prekogranična plaćanja u evru od 16. decembra su jevtinija zahvaljujući novim pravilima EU.\nNova pravila EU obezbediće da prekogranična plaćanja u zemljama EU i Evropskog ekonomskog prostora (EEA) koje nisu u zoni evra – članicama EU Bugarskoj, Hrvatskoj, Češkoj, Danskoj, Mađarskoj, Poljskoj, Rumuniji i Švedskoj, i članicama EEA Islandu, Lihtenštajnu i Norveškoj, koštaju koliko i domaća plaćanja, saopštila je Evropska komisija.\nTako će npr. bugarski potrošač koji šalje evre u inostranstvo platiti za to istu naknadu kao da šalje leve unutar Bugarske.\n“Ta pravila omogućavaju našim građanima i kompanijama da uživaju iste beneficije od jevtinih prekograničnih plaćanja u evru. To je pozitivan i konkretan primer kako jedinstveno tržište donosi realne koristi evropskim potrošačima“, istakao je izvršni potpredsednik Evropske komisije zadužen za Ekonomiju koja radi za ljude Valdis Dombrovskis.\nOn je naveo primer rumunske porodice koja želi da pošalje evre deci koja su u programu razmene Erazmus u Parizu i koja više neće imati dodatne troškove zbog toga već će platiti isto koliko i kada bi transakciju obavili u Rumuniji.\nKomisija je najavila da će pažljivo pratiti primenu novih pravila i da će blisko sarađivati sa relevantnim nacionalnim vlastima kako bi se obezbedila korektna primena.\nTa pravila, kako je utvrđeno u uredbi EU iz 2019, deo su napora Komisije da se potrošačima kreira bolji i jevtiniji pristup finansijskim uslugama, kao što je navedeno u Akcionom planu za potrošačke finansijske usluge iz marta 2017.\nSledeći korak, u aprilu 2020, biće odredbe koje će omogućiti potrošačima u EU da porede troškove konverzije valuta kada plaćaju karticama u drugoj EU valuti, prenosi Euractiv.\nPrethodno Ćurčić: Tražimo način da rehabilitujemo autentično značenje reči politika\nSledeće Zoran Strika dobitnik nagrade „Marina Kovačev“ za najboljeg mladog novinara\nTop Tags mediji Civilno društvo Evropska unija konkurs Srbija i Evropska unija Društvo istraživanje lokalna samouprava Evropska komisija evropske integracije OCD vladavina prava mladi ljudska prava Vlada Republike Srbije


Profesor Erik Sapin je iz Lozane u Beograd doneo oko 10.000 Rajsovih fotografija i sada uz pomoć naših stručnjaka dešifruje koji događaji i mesta su u pitanju.\n- U Lozani smo snimili i vilu „Svetlost“ u elitnom delu grada, u blizini Ženevskog jezera, koju je Rajs 1914. zamenio skromnom kućom u Topčideru. Tamo smo se uverili da se on iz jednog zemaljskog raja i mira upustio u izazov koji mu je doneo mnogo divnih trenutaka sa našim narodom i vojnicima koji su ratovali za slobodu, da bi na kraju doživeo brojna razočaranja od ljudi sa javne scene. Nakon toga se povukao i družio samo s običnim svetom, najavljivao se i njegov odlazak iz Srbije, ali smrt ga je dočekala u Topčideru, ispred kuće. Neverovatno koliko je toga dao za 54 godine, a umro je razočaran - navodi Vukčević.\n- Zanimljivo je da kada je istraživao zločine i snimao užasne prizore rata, on ih je fotografisao na jedan umetnički način, sa smirenošću. Takođe, pošto su po prirodi onoga što prikazuju to veoma mučni i teški prizori, on je uvek posle toga slikao neku prirodu: ptice, prirodu, cveće, pejzaže - ističe reditelj.\n- Na Kajmakčalanu nas je potresao taj silazak u kriptu koja je u očajnom stanju i gde se nalazi deo stradalnika, njihove kosti i lobanje sa rupama od šrapnela, a sve su s otvorenim čeljustima jer su umirali jurišajući na topove, i to i danas odiše strahovitim bolom - kaže Vukčević.


» Počela Evropska škola debate u Nišu\nPrva u nizu radionica u okviru Evropske škole debate održana je u Nišu. Tridesettroje srednjoškolaca iz Niša, Zaječara, Novog Pazara, Medveđe, Kraljeva, Sokobanje započelo je svoju višemesečnu obuku o debatovanju. Menadžerka EU info kutka Danijela Vučić poželela je mladim debaterima dobrodošlicu i ukazala im na to da su prethodne generacije Evropskih škola debate imale velike koristi od veštine koju su usavršile i postizale značajne uspehe tokom profesionalnog usavršavanja. ,,Čestitam vam što ste uspeli da se, uprkos ozbiljnoj konkurenciji danas nađete ovde. Od dve stotine prijavljenih za pohađanje Evropske škole debate, odabrano je šezdesetoro“, rekla je, pozdravljajući prisutne, Vučićeva.\nOvo je prva u nizu radionica o veštini debatovanja, argumentaciji i javnom nastupu, a srednjoškolci će u okviru Evropske škole debate pohađati i radionice o funkcionisanju Evropske unije, evropskim institucijama kao i procesu EU integracija.\nPrvu radionicu srednjoškolcima je držala Miljana Pejić iz ,,Otvorene komunikacije“ koja je, uz EU info centar, suorganizator Evropske škole debate. ,,Otvorena komunikacija je organizacija koju su osnovali studenti i profesori Univerziteta u Beogradu. Želim da napomenem da je beogradski Univerzitet na debatnim takmičenjima među prvima u svetu. To znači da je debata još jedan sport kojim možemo da poboljšamo našu sliku u svetu“, ukazala je Pejićeva srednjoškolcima u Nišu.\nOvo je četvrta generacija polaznika Evropske škole debate. Do sada je kroz nju prošlo oko 120 srednjoškolaca iz više od 30 gradova Srbije.\nMališani „putovali svetom“ u EU info kutku


Vrele noći Sarajlijama će dodatno rasplamsati Edita Aradinović, Aleksandra Prijović i Seka Aleksić | Extra.ba 2\nVrele noći Sarajlijama će dodatno rasplamsati Edita Aradinović, Aleksandra Prijović i Seka Aleksić\nVrele muzičke noći se i tokom avgusta nastavljaju u jednom od najpopularnijih klubova u Sarajevu. Naime, menadžment „My Facea“ za vjerne goste u ovom mjesecu je obezbijedilo nastupe nekoliko atraktivnih imena iz regiona.\nSvakog petka od 22 sata najbolja žurka u gradu zagarantirana je u ovom klubu, a ovog petka, 2. avgusta prvi je na rasporedu koncert Edite Aradinović. Aradinović, sve popularnija pop folk pjevačica, široj javnosti je najpoznatija kao članica sastava „Ministarke“. Neke od njenih najpopularnijih pjesama koje će ovog petka publika u Sarajevu imati priliku da čuje su „Alkohola poplava“, „Blud i nemoral“, “Uno momento” koju je uradila sa Severinom, „Magnum“, ali i najnoviju numeru „Životinje“ koju prati atraktivan spot, a kojom je još jednom pokazala da njena solo karijera odlično ide.\nNakon Edite, 9. avgusta koncert Aleksandre Prijović bit će prava muzička poslastica za sve posjetioce kluba koji je odavno postao sinonim za najbolji noćni provod. Prijović spada u red najplaćenijih i najpopularnijih pop-folk pjevačica mlađe generacije, a publika voli i rado sluša njene starije hitove „Za nas kasno je“, duet sa MC Stojanom „Šta bi“, „Totalna anestezija“, „Senke“, „Testament“, „Klizav pod“, „Telo“, ali i aktuelne „Neponovljivo“ i „Bogata sirotinja“. Nekadašnja zvijezda „Granda“ gdje god da nastupa, puni klubove do posljednjeg mjesta. Zasigurno će tako biti i u „My Faceu“ narednog petka, s obzirom na pauzu koju je pjevačica imala zbog roditeljskih obaveza, a zbog koje publika s nestrpljenjem čeka zajedničko druženje.\nKlub koji predstavlja i omiljeno okupljalište Sarajlija, ali i stranih gostiju, u petak, 16. avgusta ugostit će Seku Aleksić. Uvijek atraktivna Seka, koja, otkako je objavila da je u ponovo u drugom stanju, ne prestaje da puni stupce regionalnih medija, u Sarajevu će prvi put izvesti novi hit „Sahara“, ali i zagrijati i rasplesati publiku uz svoje dobro poznate pjesme „Ti i ja smo par“, „Crno i zlatno“, „Boli stara ljubav“, „Aspirin“, „Poludela“, i mnoge druge.\nSljedeći članak Bogat muzički program: Za vrijeme SFF-a u Sarajevo stižu i Aca Lukas i MC Stojan\nPrethodni članak Koncert Amela Ćurića na Panonici prolongiran za 16.avgust


Opšta 22 Januar 2011\nCost-benefit analiza isplativosti programa prevencije vršnjačkog nasilja je pokazala ekonomsku opravdanost izvođenja programa prevencije vršnjačkog nasilja. Analiza je bazirana na podacima iz Republike\nPromocija Alternativnog izvještaja na periodični izvještaj o stanju prava djeteta u BiH i Alternativnog izvještaja na Fakultativni protokol uz CRC, o prodaji djece, dječijoj prostituciji i dječijoj pornografiji\nOpšta 09 Oktobar 2010\nU petak, 08.10.2010. godine u Opštini Centar u Sarajevu održana je pormocija Alternativnog izvještaja na periodični izvještaj o stanju prava djeteta u BiH i Alternativnog izvještaja na Fakultativni protokol uz CRC, o prodaji djece, dječijoj prostituciji i dječijoj pornografiji.\nNVO "Zdravo da ste" i Centar za socijalni rad Srbac otvorili Centar za mlade u Srpcu\nOpšta 10 Juli 2010\nCentar je otvoren 09. 07. 2010. Simbolično presjecanje vrpce su obavili dvoje mladih iz lokalne zajednice. Svečanosti su prisustvovala djeca i mladi, predstavnici lokalne vlasti, predstavnici gotovo svih institucija i pomoćnik resornog ministarstva.\nZamke dječije pornografije na Fejsbuku (fb) i Internetu\nOpšta 12 Maj 2010\nSve veća zoupotreba fotografija djece i maloljetnih osoba od strane pedofila\nUG „Zdravo da ste” provodi projekat pod nazivom Prava djece - može to bolje, zajedno sa Našom djecom iz Sarajeva, a uz finansijsku podršku Save the Children Norway. U okviru projekta djeluje grupa mladih, koji imaju za cilj da rade na podizanju nivoa svijesti mladih u Banja Luci i Republici Srpskoj o problemima pornografije, prostitucije i trgovine djecom i mladima.\nU sklopu projekta, članica tima Jovana V., je obavila intervju sa D. B. (17), koji je administrator Fejsbuka, inače, učenik srednje elektrotehničke škole u Banjoj Luci.


Piksi pomogao košarkašima da dobiju "vajld kartu"\nOdlazak Dragana Stojkovića u daleki Japan bio je u dobroj meri i od nacionalnog interesa. Predsednik Crvene zvezde ugovorio je odigravanje Tojota kupa u Beogradu, ali i "lobirao" kod organizatora narednog Svetskog prevenstva za košarkaše, za koje smo naposletku, dobili "vajld kartu", svakako najviše zahvaljujući uticaju Bore Stankovića.\n- Boravak u Japanu iskoristio sam i za neke druge stvari. Preciznije rečeno, na neki način sam učestvovao u tome da naši košarkaši dobiju "vajld kartu" za SP. Ne kažem da smo dobili "vajld kartu" zahvaljujući meni. Samo sam iskoristio to što sam Srbin, što imam uticaja u Zemlji izlazećeg sunca, tako da sam određenim ljudima mogao da kažem neku reč - otkrio je Piksi.\nStojković je poput političara, nedavni put u Japan okarakterisao kao uspešan.\n- U planu je da se početkom avgusta odigra Tojota kup u Beogradu sa klubovima koje japanski proizvođač automobila sponzoriše (Zvezda, Valensija, Nagoja i Fiorentina). Načelno su saglasni, ali do toga ima dosta vremena. Takođe, bilo je pregovora o angažovanju nekih japanskih igrača. Ne bih o imenima, jer dosta toga zavisi da li će doći do realizacije. Hoćemo da dovedemo atraktivnog igrača, reprezentativnog formata od koga bismo imali koristi i određene beneficije - poručio je predsednik Zvezde.\nPionir načinje "vučicu"\nVojvodina oborila kladionice\nSamo Barsi ne možemo ništa\nRonaldinjo: Bog svakome dao po dar


Politika: Skupo zatvaranje sibirskog neba - Aviokarta.net\nVesti » Politika: Skupo zatvaranje sibirskog neba\nMoguća zabrana preleta Rusije na trans – kontinentalnim letovima između Evrope i Azije štetila bi i Zapadu i Moskvi.\nSankcije su „glupa ideja”, izjavio je ruski premijer Dmitrij Medvedev uoči glasanja „dvadesetosmorke” o najnovijem spisku uslovnih ograničenja za biznis između EU i Rusije.\nPretnja zatvaranja vazdušnog prostora Rusije (od Urala na istok) evropskim aviokompanijama svrstava se, sa finansijskog stanovišta, u meru koja bi donela mnogostruke i dalekosežne štete obema stranama.\nEvropski avio-prevoznici i zvanična Moskva sklopili su sedamdesetih godina prošlog veka sporazum kojim je vazduhoplovnim kompanijama dozvoljen redovan prelet ruske teritorije,preko Sibira, na rutama ka Aziji i nazad.\nTaj dogovor omogućio je prevoznicima da skrate putovanja od Evrope do Japana i Južne Koreje na primer, za četiri sata, tj. najmanje 2.500 kilometara po letu, i pri tom na gorivu i taksama svaki put uštede 30.000 američkih dolara.\nZauzvrat, ruski državni avio-prevoznik „Aeroflot” ubira naknadu za evroprelete nad Sibirom. Koliko lane, „Aeroflot” je zbog ovog korišćenja sibirskog neba od evropskih prevoznika inkasirao 170 miliona američkih dolara, ili 18 odsto ukupnih godišnjih prihoda, navodi agencija Blumberg. Londonski „Fajnenšel tajms” tvrdi istovremeno da „Aeroflot” od ovih preleta prihoduje do 300 miliona američkih dolara godišnje.\nŠezdesetak evropskih aviokompanija na putničkim i kargo linijama za Daleki istok uveliko koriste rusko nebo iza Urala. Prema podacima „Flightradar24.com”, „Air France-KLM” na toj ruti ima 249 letova nedeljno, „Lufthansa” 220, „Finnair” 115, „British Airways” 93, SAS 37, „Alitalia” 33…\nNakon što je letos niskobudžetnom „Dobroletu” (ćerka kompanija „Aeroflota”) zabranjeno sletanje na teritoriju EU, ruski predsednik Vladimir Putin zapretio je da će Moskva uzvratiti. Delimično ili kompletno zatvaranje ruskog neba za evropske prevoznike pojavilo se tako sredinom jula kao novo oruđe u arsenalu međusobnog saplitanja Zapada i Rusije.\nReakcija berzi na tu Putinovu pretnju sasvim jasno pokazuje šta ozbiljan biznis misli o ovoj razmeni poslovnih klipova.\nAkcije većine evropskih aviokompanija („Lufthansa”, „Finnair”, „British Airways”, „Ibera”, „Air France-KLM”…) izgubile su između jedan i pet i po procenata vrednosti. Istovremeno, akcije „Aeroflota” pale su 5,9 odsto i spustile se na najnižu vrednost od sredine aprila.\nNajnovija pretnja Moskve da bi moga „asimetrično ” uzvratiti najnovijim, uslovno oročenim, sankcijama EU već izaziva strepnju u civilnom vazduhoplovstvu Evrope. Ukoliko bude primorana da rute ka Aziji izmesti sa ruskog neba, „Lufhansa” bi se u sledeća tri meseca mogla suočiti sa gubitkom od oko milijardu američkih dolara, prenose ruski mediji. Kako bi se eventualna zabrana korišćenja ruskog neba evropskim prevoznicima mogla odraziti na dolete „Aeroflota” na aerodrome EU, za sada nije izvesno.\nUkoliko bi rusko nebo postalo zatvoreno za desetine evropskih aviokompanija koje tim putem redovno servisiraju vazdušne veze sa Azijom, prevoznici bi mogli biti prinuđeni da „spuste” letove na istok preko Persijskog zaliva, gde su zagušenja i bezbedonosni rizici veoma veliki.\nIstovremeno, nije jasno da li bi Moskva bila spremna da zatvori nebo i za azijske prevoznike iz zemalja koje drže stranu Zapada u ukrajinskoj krizi. Zagonetka je istovremeno šta bi u sledećoj fazi „rata sankcijama” mogla biti sudbina transkontinentalnog kargo prevoza…


Тужилаштво истражује нестанак слика из Матице дијаспоре\nOvoj zbirci, koju, između ostalih, čine pokloni Ljube Popovića, Radovana Kragulja, Petra Omčikusa, Kose Bokšan, Miloša Šobajića, Vladislava Lalickog, svaki trag se gubi posle izložbe „Legat matice iseljenika“, održane 2008. godine u vili Radivoja Dabića, tadašnjeg predsednika Matice. Policija bi trebalo da ispita gde su čuvana dela izložena u Paraćinu, „kao i da li Matica iseljenika poseduje podatke o ‘kretanju’ u navedenom periodu“, ali i navode da su se slike u jednom vremenskom periodu nalazile u zdanju „Stefaneum“ u Sremskim Karlovcima, te da je nad njima formalno vlasništvo polagala Srpska pravoslavna crkva. Po nalogu tužilaštva, policija bi trebalo da utvrdi u kom vremenskom periodu su se umetnička dela nalazila u tom zdanju i kada su, po čijem nalogu i kojim povodom iz njega izneta.\nNaime, zbirka je oformljena od radova predstavljenih na iložbi „Likovno stvaralaštvo Srba u svetu“, koja je, u organizaciji Matice iseljenika bila priređena u Narodnom muzeju 1990. Pripreme za ovu postavku su trajale dve godine, a ideja je potekla od našeg umetnika iz Pariza Slobodana Jevrića Pulike, s namerom da se formira legat, kao prvi korak u osnivanju zadužbina sveobuhvatnog stvaralaštva Srba u svetu. Ratne godine i nedaće osujetile su ovaj projekat, a slika sve do 2007. godine nije bilo u javnosti. Prema tvrdnjama sagovornika „Novosti“ Dragice Danon, dugogodišnje savetnice u Matici, i Radivoja Pece Petrovića, nekadašnjeg generalnog sekretara ove institucije, zbirka je „otkrivena“ u zdanju „Stefaneum“ u Sremskim Karlovcima i nad njom je formalno vlasništvo polagala Eparhija sremska SPC.\nRukovodstvo Matice je, kako su rekli našem listu, tada u dogovoru sa vladikom sremskim Vasilijem, koji je slike praktično sačuvao i preselio pod svoj krov, preuzelo kolekciju, uredno je popisalo i fotografisalo. Dabić, u čijoj kući je ona poslednji put javno viđena, za „Novosti“ je prošle nedelje izjavio da legat pravno ne postoji, a da je on jedan deo slika vratio vlasnicima, odnosno autorima. Na naše pitanje gde i kako čuva ostatak zbirke, nije želeo da odgovori.\nKo kaze da treba dijaspora da pomaze Srbe u Srbiji? Srbi u Srbiji gledaju dijasporu kao kravu muzaru i sto vise izmuzu misle da su krave gluplje. Zaboravljaju da je u dijasporu otisao krem srpske inteligencije. Tesla,Pupin,Nikolaj Velimirovic, More srpskih oficira sa kraljem na celu 1941 i da ne nabrajam pisce,slikare,doktore raznih nauka i td.U karadjordjevoj i Milosevoj Srbiji sav kulturni i obrazovni zivot potice od ljudi iz dijaspore,Austrougarske i Rusije.Evo i ovaj primer je dokaz da se dijaspora ni malo ne ceni. Neko vrlo neodgovorno poneo prema stvaralastvu dijaspore koja je imala naj iskrenije namere da Srbiji pokaze svoj stvaralacki potencijal.\nKako to da je tužilaštvo proradilo? Mora da je AV dovršio neku vilu, pa mu sad treba dekoracija.


Obično dobro obavešteni Hose Ramon de la Morena, najpopularniji radio-voditelj u Španiji, saopštio je u svojoj (iza)ponoćnoj, veoma slušanoj, emisiji „Largero“ (Prečka) da predsednik Real Madrida Florentino Perez traži sportskog direktora. Otkrio je i imena dvojice kandidata: Fernandno Iero i Predrag Peđa Mijatović. Prvi je već radio sa Perezom, drugi nije jer je 2009. otišao sa mesta sportskog direktora zajedno sa Ramonom Kalederonom, predsednikom koji ga je i doveo. U istoj emisiji novinar je naveo da, prema inforfmacijama koje ima, Fernando Iero nije raspoložen da se vraća dok je Mijatović više otvoren ali postoji i jedna izjava u kojoj je, ne tako davno, rekao da bi „bilo teško raditi sa Florentinom“.\nBilo kako bilo, u Madridu kao da se sprema teren za korenite promene u sportskom sektoru kluba. Trener Rafa Benitez je na izlaznim vratima jer je izgubio poverenje igrača, navijača i dela uprave. Predsednik ga je podržao polsle debakla u meču sa Barselonom (0-4) ali iskustvo govori da je za trenera u Španiji najopasnija situacija kada ga predsednik „javno podržava“. Mediji špekulišu da Rafa Benitez ima rok do 3. januara da brod koji tone dovede na pravi kurs. U međuvremenu, traži se alternativa, ako dođe do smene morala bi da se desi bar mesec dana pre prvog meča sa Romom u Ligi šampiona kako bi novi trener imao dovoljno vremena da se upozna sa ekipom i ona sa njim. Problem je i što na tržištu nema trenera čije bi dovođen je garantovalo poboljšanje igre i rezultata. U takvoj situaciji prst se najviše upire u Zinedin Zidana, trenera filijale Kastilja. Navodno, on nije oduševljen ali ne bi odbio ako bi ponuda stigla.\nStatistika pokazuje da je Real sa Benitezom sakupio 9 bodova manje i dao 23 gola manje nego prošle godine u ovo vreme Karlo Anćeloti. Tada je Redal bio lider sa 4 boda više od Barse, sada je treći sa manjkom od pet.\nBolje rezultate u prvih 15 kola imali su i Pelegrini (37 bodova u prvih 15 kola) i Mourinjo u sve svoje tri sezone (38,37 i 32 boda) dok je Anćeloti imao 37 i 39 bodova prema Rafinih 30. Real je u tekućem šampionbatu dao 32 gola, sa Anćelotiujem prošle godine 55. Na 4 utakmice Real nije dao ni jedan gol, sa Anćelotijem u celom prvenstvu nije bilo gola za Real na 4 utakmice.\nReal je posebno pao u poslednjih 11 utakmica od kojih je izgubio tri primivši 15 golova. Benitezu se prigovara i lutanje sa sastavom, na 22 utakmice izveo je 21 put različitu ekipu. Takođe, postavlja se pitanje da li su 16 povreda mišića dokaz da lekarska ekipa ne radi dobro svoj poslao, ili povrede imaju neku vezu i sa načinom i obimom treninga.


Korona nagrizla tržište: Ceo region troši manje mesa - B92\nBeograd -- Ceo region suoèava se sa smanjenom tražnjom i potrošnjom mesa, jer je turizam zbog korone u velikim gradovima zamro, velikih proslava nema, menze ne rade...\nIzvor: Tanjug ponedeljak, 10.08.2020. | 16:06 -> 16:44\nLeto je period godine kada se manje troši meso, ali ove godine zbog pandemije koronavirusa veæ se oseæaju ozbiljne posledice na tržištu te namirnice u regionu, kaže za Tanjug sekretar Udruženja za stoèarstvo i preradu stoèarskih proizvoda u Privrednoj komori Srbije Nenad Budimoviæ.\nU prvih pet meseci ove godine proizvodnja juneæeg mesa u Srbiji je poveæana za 11 odsto, živinskog za 18 odsto, dok je proizvodnja svinjskog mesa smanjena za 16 odsto u odnosu na isti period lane.\nCeo region se, kaže, suoèava sa smanjenom tražnjom i potrošnjom mesa, jer nema turizma u velikim gradovima, nema proslava, nisu došli predstavnici dijaspore, ne rade studentske menze...\nNapomenuo je da su proizvoðaèi hrane, a posebno osnovnih životnih namirnica, kao što su meso, mleko i jaja, pokazali izuzetno visok nivo organizacije u proizvodnji i velikim naporima uspeli da obezbede normalno snabdevanje tržišta, bez nestašica.\n"Sada se veæ oseæaju ozbiljne posledice koje se ogledaju u smanjenoj potrošnji i poveæanju zaliha", navodi Budimoviæ.\nU prvih pet meseci ove godine Srbija je izvezla 2.200 tona juneæeg mesa u vrednosti oko 10 miliona evra, od toga u Tursku 1.300 tona, Kinu 320 tona, Italiju 150 tona i ostatak u CEFTA.\nBudimoviæ je naveo da je u istom periodu prošle godine Srbija izvezla 750 tona rashlaðenog i zamrznutog juneæeg mesa u vrednosti od 2,9 miliona evra.\nOve godine uvoza juneæeg mesa nije bilo, sem male kolièine teleæeg mesa, a uvezeno je 9. 200 tona svinjskog mesa vrednosti oko 26,6 miliona evra, kao i polutrajnih i trajnih proizvoda oko 9. 000 tona vrednosti oko 23 miliona evra.\nBudimoviæ kaže da je ukupan uvoz svinjskog mesa i proizvoda od mesa u prvih pet meseci 2020. oko 43 odsto veæi u odnosu na isti period prošle godine, dok je izvoz za oko 41 odsto manji.


Droga 800 puta jača od marihuane pronadjena u Srbiji\nDroga 800 puta jača od marihuane pronađena je u Srbiji, saopšteno je iz Ministarstva unutrašnjih poslova, prenosi B92.\nKako navode, reč je o sintetičkom kanabinoidu (5F-MDMB-PINACA) koji kod ljudi može da izazove teško oštećenje zdravlja i važi za jednu od najopasnijih sintetičkih droga.\n„Ovo je svetski važna vest s obzirom da će informaciju iz Srbije preko sistema ranog upozoravanja dobiti sve zemlje Evropske unije,“ rekla je za „Blic“ od srede Jelena Janković, rukovodilac Centra za rano upozorenje o novim psihoaktivnim supstancama u Ministarstvu zdravlja.\n„Ova supstanca pripada grupi psihoaktivnih supstanci koje mogu izazvati teško oštećenje zdravlja ljudi. Sintetički kanabinoidi imaju 100 do 800 puta jače delovanje od kanabisa i javljaju se u obliku smole, belkog praha, kristala, ulja, bivše mešavine,“ dodala je ona.\nU EU su do danas prijavljene 134 vrste sintetickih kanabinoida i to je najveća hemijska grupa koja se prati u Sistemu ranog upozoravanja. Proizvode se najčešće u Kini i Indiji ali se pakuju u Evropi, objašnjava Jankovićeva.\nOna kaze da sistem ranog upozoravanja o novim psihoaktivnim supstancama ima ključnu ulogu u odgovoru na pojavu novih psihoaktivnih supstanci u EU i funkcioniše po principu prikupjanja informacija o novim supstancama koje su se pojavile u bilo kojoj od članica EU kao i u Turskoj i Norveškoj.


Dan online - Ekonomija: Španci rade dokument - 2016-09-14\nEkonomija STRATEŠKI MARKETING PLAN ZA TURIZAM OD 2017. DO 2021. GODINE Španci rade dokument\nMinistarstvo turizma počelo je izradu strateškog marketing plana turizma Crne Gore za period od naredne do 2021. godine, koji će, nakon sprovedenog tenderskog postupka, izraditi španska kompanija THR. U izradi dokumenta, kako su saopštili iz Ministarstva turizma, učestvuju predstavnici Nacionalne turističke organizacije i lokalnih turističkih organizacija i privrede, kojima je kompanija THR juče predstavila osnovne smjernice za njegovu izradu.\nMinistar turizma Branimir Gvozdenović predstavio je najznačajnije rezultate u turizmu za ovu i prošlu godinu, ukazujući na oblasti koje je neophodno unaprijediti u narednom periodu. Strategijom razvoja turizma do 2020. godine, kako je naveo, definisan je cilj kojim Crna Gora treba da postane visokokvalitetna turistička destinacija.\nStrateški marketing plan, kako piše u saopštenju, treba da analizira i trenutni sistem funkcionisanja turističkih organizacija i predloži mjere za unapređenje i optimizaciju.\n– Plan će uključiti i opis najboljih praksi i modela organizacije upravljanja turizmom i turističkim marketingom na nacionalnom, regionalnom i lokalnom nivou – zaključuje se u saopštenju.D.M.


KONFERENCIJA O BUDUĆNOSTI EVROPE: ZNAČAJ ZA REGION ZAPADNOG BALKANA\nIako je Konferencija o budućnosti Evrope po definiciji orijentisana na budućnost, činjenica da su države i teritorije Zapadnog Balkana izostavljene iz grupe zainteresovanih strana, uprkos tome što imaju perspektivu članstva u Evropskoj uniji, ne govori u prilog takvoj orijentisanosti same konferencije. Ipak, Zajednička deklaracija o Konferenciji o budućnosti Evrope i dalje omogućava angažovanje trećih strana u njenom okviru, što predstavlja priliku za uključivanje država i teritorija Zapadnog Balkana u njen rad. Nadovezujući se na dugogodišnja obećanja Evropske unije državama i teritorijama Zapadnog Balkana u pogledu perspektive članstva, kao i na njihovo angažovanje u vezi sa nizom evropskih pravnih normi, struktura, politika i programa, ove države i teritorije uživaju političko pravo srazmernog uticaja na proces i ishode Konferencije o budućnosti Evrope. Da bi se povećali izgledi za efikasan doprinos država i teritorija Zapadnog Balkana konferenciji, javlja se potreba za sveobuhvatnom strategijom regionalnog karaktera, u čijem bi kreiranju trebalo da učestvuju ne samo predstavnici vlada, već i građani država i teritorija Zapadnog Balkana. Rad ima za cilj da izloži izazove sa kojima se zajednički suočava Evropska unija i Zapadni Balkan kao i modalitete učešća država i teritorija Zapadnog Balkana u Konferenciji o budućnosti Evrope kao formatu u okviru kog se očekuje da će, do proleća 2022. godine, biti doneti zaključci i pružene smernice o budućnosti Evrope.\nULOGA I ZNAČAJ NARODNE SKUPŠTINE I PARLAMENTARNE DIPLOMATIJE U PROCESU EVROPSKIH INTEGRACIJA REPUBLIKE SRBIJE\nProces pregovora za članstvo u Evropskoj uniji podrazumeva učešće velikog broja institucija Evropske unije, ali i država kandidata za članstvo. Ovaj rad ima za cilj da ukaže na značaj i ulogu Narodna skupština Republike Srbije u procesu evropskih integracija, sa posebnim fokusom na dve najznačajnije funkcije i u kontekstu pristupanja: kontrolne i zakonodavne. U drugom delu rada razmatra se rad Odbora za evropske integracije i značaj koji ima u procesu pregovora za članstvo. Poslednji deo rada biće posvećen pregledu saradnje Narodne skupštine i Evropskog parlamenta, ali i značaju i mogućnostima koje pruža parlamentarna diplomatija sa posebnim osvrtom na dve inicijative, COSAC-a i COSAP-a, koje predstavljaju pogodne okvire za promovisanje interesa Srbije na evropskom i regionalnom nivou. Autorke su stava da, uzevši u obzir trenutnu situaciju u kojoj se nalazi politika proširenja EU, ali i rastući značaj koji imaju, ne samo Evropski parlament već i parlamenti država članica tokom čitavog procesa pristupanja, parlamentarna diplomatija u procesu EU integracija otvara prostor za politički dijalog i razmatranje različitih pitanja od značaja za proces evropskih integracija Republike Srbije.\nAKTUELNI POLITIČKI PROCESI I PERSPEKTIVE U DRŽAVAMA LATINSKE AMERIKE: STUDIJA SLUČAJA VENECUELA I BOLIVIJA\nLatinska Amerika je oduvek slovila za kontinent nestabilnosti, duboko izražene društvene nejednakosti, neizvesnosti, kriza, čestih vojnih udara i pobuna. Autor će, fokusirajući se na dve države Latinske Amerike, Venecuelu i Boliviju ponuditi odgovor na pitanje koji su to stari a istovremeno aktuelni uzroci koji su doveli do krize liderstva, političke i sledstveno ekonomske nestabilnosti. Aktuelni politički procesi, odnosno krize u ovim državama prete da ih vrate u preddemokratski period i ponovo intenziviraju strah, nasilje, bedu i siromaštvo na ulicama Karakasa i La Paza. Autor će u radu odgovoriti na pitanje šta se to ključno menja završetkom epohe koja se završava smrću Uga Čaveza i potonjim dolaskom Nikolasa Madura na vlast, što ubrzo dovodi do izbijanja političke krize. Takođe, u radu će biti predstavljeni i uzroci izbijanja krize u Boliviji, koja je za rezultat imala kraj epohe Evo Moralesa. Na kraju rada autor zaključuje da će u obe države, uloga vojske biti od presudnog značaja kada je u pitanju opstanak režima i uz druge faktore, delimična ali i privremena stabilnost poretka.


Renault Morphoz – električni automobil budućnosti - Muški magazin - trendovi, fitness, lifestyle, saveti, devojke... `\nIme vam govori od samog početka da to nije vaše obično konceptno vozilo. Prema Renaultu, Morphoz „kombinuje atribute limuzine, SUV-a i coupe-a u jedinstveni dizajn optimizovan za efikasnost i lakoću“.\nOvo je crossover koncept koji se transformiše i koji je obdaren umetnom inteligencijom, autonomijom nivoa 3 i potpuno električnim pogonskim sistemom zasnovan na novoj CMF-EV platformi koja će biti osnova nove porodice Renaultovih električnih vozila.\nNajintrigantniji deo Renault Morphoza nesumnjivo je njegova sposobnost „da se fizički i tehnološki prilagodi između dva režima u zavisnosti od potreba vozača“.\nNovi dizajn omogućava da se baterije nalaze ispod poda sa zadnje strane, osiguravajući nisko težište i kratak poklopac motora. To takođe omogućava dužu i prostraniju kabinu i mogućnost guranja komandne table prema napred kako bi se oslobodilo dodatan prostor za putnike - posebno prostor za noge za putnike pozadi.\nRenault Morphoz se stoga može transformisati u dva različita režima: kraći City i duži Travel mod koji omogućava da putnicima bude komfornije tokm dužih putovanja.\nOvaj autombil biće premijerno predstavljen na sajmu automobila u Ženevi.\nPROČITAJTE SLEDEĆI TEKST: KTM predstavio superlagani sportski automobil\n» Osveženje koje svaki muškarac traži\n» Titanijumski iPad od 8200 dolara\n» Kako da ugradite vodeno hlađenje za procesor


Bajden traži da Iran načini prvi korak - Svet - Dnevni list Danas\nPočetna » Svet » Bajden traži da Iran načini prvi korak\nNeizvesno obnavljanje nuklearnog sporazuma\nAmerika neće ukidati ekonomske sankcije protiv Irana sve dok se ta država ne bude pridržavala uslova dogovorenih nuklearnim sporazumom iz 2015, kazao je predsednik Sjedinjenih Država Džozef Bajden u intervjuu za Si-Bi-Es njuz.\n5Piše: I. Š. M. 08. februara 2021. 23.23 Izmenjeno: 23.24\nVrhovni vođa Irana, ajatolah Ali Hamnej, međutim, još jednom je ponovio da SAD najpre ukinu sankciju pa će se, kako je kazao, Teheran pridržavati sporazuma, javila je iranska državna TV.\n„Procenićemo i ako utvrdimo da su u tom pogledu postupali verodostojno, vratićemo se svom opredeljenju“, rekao je Hamnej. Kako je dodao „to je nepromenljiva i konačna odluka i svi iranski zvaničnici je podržavaju“.\nDogovorom iz 2015. nastojalo se ograničiti iranski nuklearni program, uz zauzvrat ublažene sankcije.\nMeđutim, bivši predsednik Donald Tramp povukao je SAD iz sporazuma 2018. i ponovo uveo sankcije Teheranu, čime je Iran doveo u situaciju da odustane od niza svojih obaveza.\nPrema uslovima nuklearnog sporazuma potpisanog između Irana, SAD, Kine, Francuske, Nemačke, Rusije i Velike Britanije – Teheran se složio da ograniči obogaćivanje uranijuma i omogući međunarodnim inspektorima pristup lokacijama i objektima.\nZauzvrat su ukinute sankcije uvedene Teheranu.\nMeđutim, Tramp je tri godine kasnije povukao SAD iz sporazuma, poznatog kao Zajednički sveobuhvatni plan akcije (JCPOA), u pokušaju da natera Iran da pregovara o novom sporazumu, i obnovio ekonomske sankcije.\nIran je sve to odbio, a kako je zabeleženo u julu 2019. ta država je prekršila ograničenje od 3,67 odsto na obogaćivanje uranijuma, a u januaru ove godine objavila je da je nastavila obogaćivanje uranijuma do čistoće od 20 odsto.\n„Žilavi Si Đinping“\nBajden je u intervjuu govorio i o odnosima SAD i Kine. Kako je naveo, nema razloga da Vašington bude uvučen u direktan sukob sa Pekingom, ali bi dve strane mogle biti „krajnji rivali“ na globalnoj ekonomskoj sceni. Bajden je rekao da nije razgovarao sa kineskim kolegom Si Đinpingom otkako je preuzeo funkciju predsednika, ali i da nije promenio stav prema Pekingu. „Veoma je bistar, vrlo je žilav“, rekao je Bajden govoreći o Siju.\nDžozef Bajden, Iran, Nuklearni sporazumVašington\n09. februara 2021. u 04.28\nonog trenutka kada Iran izvrsi nuklearnu probu bice oslobodjeni pretnji od napada Imperije. Koima bombu taj je zasticen od napada gangstera koji prodaju „ciglu “ oko sveta\n09. februara 2021. u 06.17\nOvaj lik je suvise zivahan za svoje godine.\n09. februara 2021. u 07.43\nZar se sada ne vidi zasto su uopste smisljene sankcije i kako su namenjene pored slabljenja drzave dok traju da , nakon sto se uvedu na kraju sluze i kao sredstvo ucene ?.\nPrvi korak Irana je da se u UN uputi zahtev da se sankcije ukinu da bi se moglo razgovarati na ravnopravnoj osnovi , svaki drugi dogovor nije moguc dok god postoje sankcije jer to ne bi bo razgovor dve jednake strane .\nNa ovaj nacin kao sto se radi drzavama kojima se uvode sankcije izmisljajuci pa i ne izmisljajuci razloge kao sto rece Bajden nedavno u vezi Kine i ekonomije stvara se ekstremna konkurencija uglavnom od strane SAD a uvek na stetu strane kojima su sankcije uvedene. Tako da nema govora o tome da su sankcije neko vaspitno sredstvo , one sluze za kaznjavanje onih koji smetaju onima koji ce sankcije nametnuti a onda i na glasanje glupim ili potkupljivim ljudima iz raznih drzava.\nPa sta ako Iran pravi AB, ne bi je pravio da nema bas ovoga i ovakvog ponasanja po svetu , drzave se stite na sve nacine od razularenih vlada nekih drzava, s atakvima nikada ne znas sta te mozi snaci , zar mi nismo videli , nicim iizazvani su nas napali vojno , sankcijama, osiromasenim uranijumom, i ko zna cime jos sto ne znamo.\nVucic treba da zabrani nadletanje naseg neba kao sto je Putin uradio , da se ne gledaju po nebu vise bilo kakvi tragovi i da narod ne sumnja u sve i svasta sta dolazi odatle .\n09. februara 2021. u 09.27\nSa velikim zaljenjem objavljujemo da je joe bajden preminuo u 803 godini zivota ozaloscena porodica i amerka\nU americi koja je to prevara oko vlasti tek kod nas bar znamo da smo mi glup narod pa biramo silovatelje i ubice u vlast kakva zemlja\n09. februara 2021. u 09.36\nIranu je ponuđeno da se vrate na situaciju pre Trampa praktično bez i jednog dodatnog uslova i oni su to odbili. To je najverovatnije to što se tiče SAD ponuda jer SAD-u ne smetaju sankcije Irana koliko Iranu smetaju sankcije SAD. Trebaće par godina da se izmore sankcijama a onda će Iran da promeni ploču kada mu stanovnici počnu umirati jer nema lekova i hrane kao što je bio slučaj 2015.


Iz saobraćaja isključeno 49 vozača jer su vozili totalno pijani i drogirani-Petina vozača u Srbiji ne vezuje pojas | PRIJEPOLJE INFO\nNaslovna INFO Iz saobraćaja isključeno 49 vozača jer su vozili totalno pijani i drogirani-Petina...\nIz saobraćaja isključeno 49 vozača jer su vozili totalno pijani i drogirani-Petina vozača u Srbiji ne vezuje pojas\nSaobraćajna policija je od 8. do 14. marta pojačano kontrolisala korišćenje pojaseva i načina prevoženja dece u kolima i ustanovila da gotovo petina kontrolisanih vozača pravila prekršaj.\nSaobraćajna policija je od kontrolisanih 60.968 vozila, otkrila 12.807 prekršaja nekorišćenja pojasa od strane vozača i 2.496 prekršaja nekorišćenja pojasa od strane putnika u vozilu, od čega su 1.330 bili putnici na zadnjem sedištu. Saobraćajna policija otkrila je ukupno 15.501 prekršaj i 81 krivično delo. Za vreme sprovođenja akcije, registrovano je 577 saobraćajnih nezgoda na putevima u Srbiji, u kojima je šest osoba poginulo, a 143 osobe su povređene. Od ukupnog broja poginulih, tri osobe su stradale u motornim vozilima, dve u svojstvu vozača i jedna u svojstvu putnika. Nijedna od ove tri poginule osobe nije koristila pojas u trenutku saobraćajne nezgode. Istovremeno, 79 vozača sankcionisano je zbog nepropisnog prevoženja dece na prednjem sedištu, dok je 119 vozača sankcionisano zbog nepropisnog prevoženja dece na zadnjem sedištu vozila. Ova kontrola je bila deo međunarodne akcije koja je sprovedena u 29 država članica organizacije ROADPOL (Mreža saobraćajnih policija Evrope).\nSaobraćajna policija je tokom prošle nedelje iz saobraćaja isključila 26 vozača zbog nasilničke vožnje i 24 vozača zbog upravljanja vozilom pod dejstvom psihoaktivnih supstanci.\nKada je reč o nasilničkoj vožnji, 25 vozača isključeno je iz saobraćaja zbog upravljanja vozilom u stanju potpune alkoholisanosti, dok je jedan vozač isključen iz saobraćaja zbog preticanja kolone vozila preko pune linije. Od 24 vozača koji su isključeni iz saobraćaja zbog upravljanja vozilom pod dejstvom droge, 14 je bilo pod dejstvom kanabisa, dok je kod šest vozača kontrolom utvrđeno prisustvo više vrsta psihoaktivnih supstanci u organizmu. Inače, osam vozača koji su isključeni iz saobraćaja zbog ovog prekršaja istovremeno su činili i druge prekršaje. Takođe, saobraćajna policija je sankcionisala 4.933 vozača koji su nepropisno koristili mobilni telefon za vreme vožnje.\nPrethodni tekstNa portalu eUprave uskoro dve nove opcije – za one koji izgube potvrdu ili su propustili termin vakcinacije


Ruski region uveo pravilo: Svi nevakcinisani u izolaciju – Svet - Radio Šabac\nRuski region uveo pravilo: Svi nevakcinisani u izolaciju – Svet\nSibirski region Kanti-Mansi prvi je u Rusiji koji je uveo pravilo samoizolacije za one koji još nisu primili vakcinu protiv kovid19, prenosi themoscowtimes.com.\nAutonomni region Kanti-Mansi, 2.700 kilometara istočno od Moskve, uveo je ograničenja u četiri opštine od ponedeljka do 5.decembra imajući u vidu da se država bori sa četvrtim, najsmrtonosnijim talasom pandemije.\nSamoizolacija se ne odnosi na one koji imaju digitalnu QR propusnicu koja dokazuje status vakcinacije, negativan PCR test ili nedavni oporavak od virusa. Vlasti regiona Kanti-Mansi pokrenule su u onlajn formi za nevakcinisane osobe da se prijave za „preporučeno vreme napolju“.\nSistem na primer obezbeđuje sat vremena za šetnju psa, dva sata za posetu apoteci i pet sati za prisustvovanje sahrani.\nRegionalna radna grupa za kovid-19 takođe je zabranila kulturne i sportske događaje i naredila da svi restorani koji ne nude hranu za poneti moraju biti zatvoreni između 23 i 6 sati od 22. novembra do 5. decembra.\nRepublika Tatarstan je postala prva ruska pokrajina koja je ranije u ponedeljak uvela QR kodove u javnom prevozu, što je dovelo do velikih kašnjenja, nereda, hapšenja pa i hospitalizacije konduktera autobusa usled povreda.\nNajnovije regionalne mere za podsticanje vakcinacije dolaze u trenutku kada ruski zakonodavci razmatraju da uvedu pasoše o vakcinama za javni prevoz, restorane i prodavnice u pokušaju da se izbore sa duboko ukorenjenom neodlučnošću građana kad je o vakcinaciji reč.\nOčekuje se da će ruski parlament usvojiti odluku za QR kod, koja će stupiti na snagu od 1. februara i trajati najmanje do 1. juna 2022.


21.10.2019 / 12:47 Ekonomija - Izdvojeno 55 000 KM\n-Očekujemo da ćemo do kraja godine uspostaviti prevoz minibusevima i na ostalim pravcima koji nam nisu profitabilni za vožnju velikim autobusima. Već s ovom investicijom, na mjesečnom nivou, stvarat ćemo uštedu preduzeću za otprilike 10.000 KM, jer će samo troškovi goriva biti manji za četiri puta - ističe Terzić.\n-Naša su nastojanja da u popodnevnim satima, kada nemamo veliki broj putnika, minibus vozila ubacujemo i u gradski saobraćaj. Time bismo ostvarili nove uštede i sačuvali firmu, kao jedini gradski javni prevoznički servis - kaže Terzić.\n-Naša su nastojanja da što prije potpišemo novi ugovor i da Grad preuzme obaveze prema Poreskoj upravi FBiH i da, konačno, ovo preuzeće postavimo na stabilne osnove, da može pružati kvalitetnu i brzu uslugu građanima Zenice - ističe Terzić.


Beta 23. marta 2017. 19:40\nMedjunarodni salon automobila otvoren je večeras na Beogradskom sajmu i trajaće do 2. aprila, a na njemu će biti izložena 34 automobilska brenda iz oo 30 zemalja, medju kojima najluksuznije marke „rols rojsa“, „jaguara“, „mercedesa“ i BMW-a.\nIstovremeno sa 53. Salonom automobila otvoren je i Medjunarodni sajam motocikala, delova i opreme „Motopassion“, a vozila su izložena u 10 hala na 41.000 kvadratnih metara.\nOtvarajući sajam ministar privrede Goran Knežević rekao je da je Srbija lider u regionu u proizvodnji komponenti i da su od 2014. godine potpisana 22 ugovora iz te oblasti o investicijama koje su vredne 600 miliona evra, a te fabrike zapošljavaju 24.000 ljudi.\n„U Srbiji 64 fabrike u kojima radi 35.000 ljudi proizvode delove za mnoge marke automobila, ‘volkswagen’, „mercedesa“, pa čak i za ‘lamborghini porsche'“, rekao je Knežević.\nFabrike „Knot“, „Jura“ i „Boš“ odlučile su, kako je rekao, da prošire proizvodnju, što je dokaz da je u Srbiji dobar ambijent za ulaganje.\nMinistar je rekao da je Ministarstvo privrede dobilo upite zainteresovanih firmi za ulaganja u autoindustriju koje su vredne 115 miliona evra i gde bi radilo 5.500 ljudi.\nPod motom „Godine prolaze – strast ostaje“ uvoznici i distributeri automobila i lakih privrednih vozila predstaviće 67 noviteta, od koji 32 premijerno, a medju kojima su i automobili na električni pogon.\nPosetioci će, kako su najavili organizatori, imati priliku da vide čuda automobilske industrije „vanvremensku mašinu“ ‘rols rojs’ (Rolls Royce Ghost Black Badge) i „nadrealnog“ Mercedesovog ‘S-maibacha’. I ove godine, kao i prethodnih, najskuplji automobili su već prodati.\nSajmovi automobila i motocikala će za posetioce biti otvoreni od 10 do 20 časova, osim 2. aprila kada će se zatvoriti u 19 časova. Pojedinačne karte su 300 dinara, grupne 200, a za djake i studente 150 dinara. Očekuje se oko 140.000 posetilaca.


Napomena : Prikaz je objekat baze podataka koji prikazuje informacije uskladištene u tabelama. Svi obrasci, upiti i izveštaji mogu da budu prikazi.\nNapomena : Ako znate prvih nekoliko znakova zapisa na koji želite da pređete, možete da upišete te znakove u polje Idi na, što će vam pomoći da brzo pronađete taj zapis.\nNapomena : Dijalog Pronalaženje i zamena možete da koristite samo ako tabela ili prikaz trenutno prikazuju podatke. To možete da uradite iako nema vidljivih zapisa zato što je primenjen filter.\nNapomena : U ovom primeru korišćen je samo jedan kriterijum za pretragu. Možete da koristite više kriterijuma za pretragu ako ih dodate u više polja i ako koristite red or i dodatne redove ispod reda or.\nNapomena : Osim ako niste već počeli da pratite sporne stavke i stoga imate podatke u tabeli „Sporne stavke“ – i ako ste postavili status barem jednog problema na „Zatvoreno“ – upit neće dati nikakve rezultate. Međutim, upit možete da sačuvate i upotrebite ga bilo kada u budućnosti.


Pobeda domaćina i „gaf“ spikera obeležili fudbalski derbi - PPmedia\nPosted on\t19 новембра, 2017 9:08 pm by adminpp033\nFudbaleri Polimlja pobedili su Drinu iz Ljubovije sa 2:1 (2:0) u derbi meču 14. kola Zone Drina. Golove za Polimlje postigli su Đorđe Kovačević u 27 i Igor Bjelić u 33. minutu meča, dok je utešni gol za Drinu postigao Dragan Vuković u 83. minutu. Nakon 14 odigranih kola razlika između tri prvoplasirane ekipe na tabeli je svega 2 boda, Drina ima 33, Polimlje 32 dok je trećeplasirana Sloga iz Sjenice sakupila 31 bod.\nLider zonaškog karavana, ekipa Drine je u Prijepolje doputovala bez ijednog poraza sa jasnom namerom da tu seriju nastavi. Međutim sa vrućeg terena pokraj Lima ove jeseni u proteklih 8 mečeva bod je uspeo samo da otkine Radnički Stobeks, a da tako ostane i nakon gostovanja lidera postarali su se napadački dvojac Kovačević i Bjelić. Prvo je Kovačević iskoristio centaršut Tasića da dovede svoj tim u vodstvo, da bi dobru igru „crvenih“ u prvom delu igre materijalizovao Bjelić samo šest minuta kasnije i efektnim golom duplirao prednost. Ipak da domaći navijači poslednjih deset minuta susreta posmatraju sa tribina stojeći i zebnjom za krajnji ishod meča pobrinuo se napadač gostiju Vuković, međutim više od jednog gola Drina na ovoj utakmici nije mogla a na osnovu svega što su njeni igrači prikazali nije ni zaslužila.\n– Mi na svom terenu igramo napadački fudbal, iskoristili smo šanse i u ranom delu meča stigli do prednosti od dva gola, taj kapitak smo čuvali sve do same završnice kada smo primili gol posle kiksa u odbrani ipak uspeli smo da sačuvamo prednost do kraja i puni optimizma idemo u goste iduće sedmice Osečini sa jasnom namerom da pobedom zabršimo jesenji deo prvenstva – kaže šef stučnog štaba Polimlja Dragan Vulević.\n14. kolo Zone Drina FK Polimlje – FK Drina 2:1 (2:0), foto: www.ppmedia.rs\nStrateg gostiju Ivan Čančarević osvrnuo se i na najavljenu reorganizaciju ovog ranga takmičenja, koja bi trebala da usledi nakon završetka prvenstva uputivši apel nadležnima iz Fudbalskog saveza zapadne Srbije da odustanu od takve namere.\n– Još jednom apelujem na organe Fudbalskog saveza posebno na one iz regiona zapadne Srbije da ako iole postoji mogućnost da se spasi Zona Drina i da se odustane od najavljene reorganizacije lige koja bi po mom mišljenju uništila fudbal u ovom delu Srbije – ističe trener Drine Ivan Čančarević.\nOdličnu fudbalsku predstavu pokravio je gaf dela ljudi iz uprave domaćina i oficijalni spiker koji su prvo iskoristili zvanični razglas da za blokadu klupskog računa zbog neizmirenih dugovanja optuže nekadašnjeg igrača Polimlja a sada uspešnog advokata Harisa Rovčanina i ovdašnjeg ugostitelja „Čarlija“ kod kojeg su se godinama unazad hranili fudbaleri koji su igrali za Polimlje a nisu bili iz Prijepolja. Da bi potom spiker prozvao i upravu Sloge iz Sjenice zbog loše organizacije prošlog meča na kojem je Polimlje igralo. Ovakav potez, dela ljudi koji rukovode klubom presedan je ne samo u fudbalu već i u prijepoljskom sportu i izazvao je zvižduke sa tribina objektivne publike koja godinama unazad dolazi da bodri igrače.\nNavijači su aplauzom nagradili svaku lepu akciju, ali i zviždukom nekorektnu prozivku spikera, foto: www.ppmedia.rs\nPoslednju utakmicu u jesenjem delu prvenstva fudbaleri Polimlja igraju iduće nedelje u Osečini, nakon čega predstoji četvoromesečna pauza.\nOznake: FK Drina Ljubovija, FK Polimlje Prijepolje, fudbalska zona Drina, najnovije vesti prijepolje, smeštaj na Zlataru, smeštaj prijepolje, sramota Prijepolje


Bevanda: Pozitivan odgovor MMF-a očekujemo 7. septembra | Krupljani.BA\nNakon usvajanja mehanizma koordinacije i konačnog potpisivanja Pisma namjere MMF-u za novi kreditni aranžman, ministar finansija i trezora u Vijeću ministara BiH Vjekoslav Bevanda je kazao kako očekuje da će MMF pozitivno odgovoriti već na sjednici 7. septembra.\n“Konačno smo dogovorili takav mehanizam koordinacije koji uključuje sve razine vlasti u BiH u skladu sa njihovim ustavnim nadležnostima. Od početka insistiram na tome da oni koji imaju ustavnu nadležnost za određenu oblast, osim obaveza, snose i odgovornost za preuzeti posao tako da je sasvim prirodno da budu uključeni o donošenje odluka i njihovu implementaciju”, izjavio je zamjenik predsjedavajućeg Vijeća ministara BIH i ministar finansija i trezora Vjekoslav Bevanda nakon što je Vijeće ministara jučer usvojilo novu odluku o Mehanizmu koordinacije.\nNakon što je propala prilika da u julu MMF odlučuje o novom aranžmanu za BiH, očekuje se odluka u septembru, jer je potpisano Pismo namjere.\n“Na žalost, zbog naših unutrašnjih prijepora ostali smo bez odluke MMF-a o novom aranžmanu u sedmom mjesecu, ali očekujem da ćemo nakon što je potpisano Pismo namjere na narednoj sjednici Odbora MMF-a, koja bi trebala biti održana 7. septembra dobiti pozitivan odgovor i da će biti odobren novi program u vrijednosti 550 miliona eura. Poznato je da taj novac koriste entiteti, ali i da novi program podrazumijeva i strukturalne reforme u mnogim oblastima koje su bolne točke i nužno ih je reformirati. Ovoga puta tražimo trogodišnji aranžman prema pravilima proširenog aranžmana, to više nije stand by aranžman koje smo koristili ranije”, kazao je Bevanda.


Možeš li 7 dana putuješ Evropom koristeći samo Red Bull kao valutu? ☁ ☁ ☁ ☁ ☁ 🚁 👟 🎒\nUspeti putovanju preko Evrope nije lak podvig i možda postoje ekipe koje neće uspeti u tome. Ukoliko tim odluči da ne može da uspe, mogu da ili otvore "kovertu za hitan slučaj" i ličnim sredstvima stignu do Berlina, ili da se obrate Centralnoj komandi koja će organizovati prevoz ekipe kući. Ozbiljno kršenje Uslova i odredbi, Kodeksa časti ili zakona može dovesti do diskvalifikacije tima iz Red Bull Can You Make It? U tom slučaju, tim će smesta biti odgovoran za sopstveni prevoz kući.


Sport – Strana 32 – Radio Koprijan\nOd septembra Škola rukometa u Pejkovcu i Crnatovu\nPosted on 28.07.2016.\nU sportskim salama u Pejkovcu i Donjem Crnatovu od septembra meseca počinje sa radom Škola rukometa, koju će držati muški i ženski Rukometni klub Žitorađa. Škola je namenjena dečacima i devojčicama 2003. godište i mlađima. -Cilj svega ovoga je da se privuku deca sa teritorije čitave opštine Žitorađa i da naš Rikometni klub za nekoliko …\nSaša Marković o osvojenom zlatu: Bili smo bolji od svih!\nRukometaši niškog Univerziteta pobednici su Evropskih univerzitetskih igara, koje su održane od 11. do 26. jula u Zagrebu i Rijeci, u Hrvatskoj. Rukometaše je trenirao prof. dr Saša Marković, koji je inače iz Žitorađe, i oni su u finalu u Rijeci savladali selekciju Nemačkog sportskog univerziteta iz Kelna rezultatom 38 prema 35 i u svoj …\nKlubovi igraju prijateljske utakmice\nPosted on 22.07.2016.\nFudbalski klubovi u našem kraju su počeli letnje pripreme za novu sezonu. Tako će već u subotu u Malošištu od 18 časova igrati istoimeni tim protiv Žitorađe.Pola sata ranije u Orljanu se sastaju domaće Orljane i Svetlost iz Badnjevca.U nedelju od 18 časova Malošište će ugostiti i ekipu Borca iz Brzog Broda.Pukovac ovog vikenda neće …


"To jeste bila tema, ali jasno smo stavili do znanja da o tome ne razgovaramo, niti ima potrebe, tako da je MMF to prihvatio i to će biti saopšteno u utorak na konferenciji za novinare", rekao je Mali.\n"Građani ne moraju da strahuju od povećanja cene struje"\nOn je rekao da se sva ulaganja u putnu i železničku infrastrukturu mere milijardama i da je to važno za bolji život građana, ali i dolazak investitora.\nMali kaže i da su procene MMF i Svetske banke da će Srbija u naredne četiri godine biti dominantna ekonomija kada je rast u pitanju i da SB procenjuje da taj rast može biti i sedam odsto.\n"MMF će potvrditi da ostajemo pri stopi rasta i projekciji od 3,5 odsto za ovu godinu, a s druge strane gledamo kako da najbolje iskoristimo novac koji imamo kako bismo josa više investirali i naša ekonomija rasla. Veliki deo novca ići će u investicije, a nastavljamo sa politikom rasterećenja privrede i troškova vezano za poreze na plate. O tome razgovaramo sa MMF i nama je najvažnija tema bila kako pronaći nove izvore rasta", rekao je ministar.\nOn ističe i da nije dobro drastično povećanje minimalne cene rada koje je aktuleno u nekim zemljama u regionu jer sada kompanije iz tih zemalja zovu i žele da premeste poslovanje u Srbiju. Kako je rekao, investicije, odnosno investitori ne trpe nepredvidivost u poslovanju i takve šokove.\nMali je rekao da postepeno treba ići na povećanje plata i penzija i dodao da je prošle godine minimalna cena rada u Srbiji povećana za 8,6 odsto, a stopa rasta ekonomije bila je 4,3 odsto.\nMinistar finansija rekao je i da rezultati u prva četiri meseca ove godine pokazuju da imamo budžetski suficit od 5,5 milijardi, što nam daje za pravo da naredne godine možemo više novca izdvojiti za plate i penzije, poručio je Mali.


Korupcija - Salih Hot potpisivao ugovore, plaćao a radovi nisu izvođeni! - Sandžak Haber - Sandžačke Internet Novine\nNaslovna Sandžak Novi Pazar Korupcija – Salih Hot potpisivao ugovore, plaćao a radovi nisu izvođeni!\nKorupcija – Salih Hot potpisivao ugovore, plaćao a radovi nisu izvođeni!\nNovi Pazar – Prema saznanjima Regionalne televizije zamenik predsednika opštine Tutin i direktor Direkcije za urbanizam i izgradnju Salih Hot saslušan je zbog sumnje da je zloupotrebio službeni položaj odgovornog lica.\nSalih Hot je zamenik predsednika opštine Tutin i visoki funkcioner SDA\nOn se tereti da je sa privatnim preduzećem Olimp trade iz Zubinog potoka čiji je vlasnik R. M, potpisao ugvor od preko 3 miliona dinara za izgradnju ograde na stadionu, ali pomenuta firma nije izvodila te radove, a iznos novca je prebačen na račun preduzeća. Vlasnik preduzeća Olimp trade i Hot su saslušani i protiv njih će, kako saznajemo biti podnete krivične prijave Višem javnom tužilaštvu.\nRegionalna televizija saznaje da ovo nije prvi put da Saliha Hota poliicija privodi. On je kako navodi naš izvor i prošle godine saslušan zbog istog krivičnog dela.\nRTV Saznaje da je Hot 2006. godine sklopio ugovor o otvaranju poslovne jedince PTT u Tutinu, i u njoj kao volontera angažovao S. Č. na 6 meseci, kome kasnije nije produžen ugovor o radu, niti mu je dato rešenje na neodređeno, a on je i dalje bio na tom radnom mestu. Isti je tada proneverio preko 2 miliona dinara, jer je, kako saznajemo, novac od državnih taksi uplaćivao na svoj, a ne na račun državnih organa. Iako pomenuti nije bio u radnom odnosu niti je imao bilo kakav drugi ugovor o angažovanju, prema našim saznanjima, zamenik predsednika opštine Tutin je naložio da mu se isplati 240.000 dinara.\nNajglasniji u odbrani ovog funkcionera bio je lider SDA Sulejman Ugljanin koji je njegovo privođenje okarakterisao kao “represiju nad Bošnjacima”.\nPrethodni tekstTransparent “Delija” u rukama Sandžačke “Torcide”!\nSledeći tekstPrvi let THY-a sa aerodroma Sabiha Gokcen prema Sarajevu – video\nosmanakuc 2. Maja 2014. At 14:45\nTo je ništa dok Vučić ne reaguje u Tutinu vlada korupcija i kriminal i što je najgore svi su umreženi između sebe i privatnici i sudije i policija!\nsulejman 6. Maja 2014. At 20:45\nTresla se gora rodio se miš.Ovaj čovjek je oličenje poštenja.Možete čuti od skoro svih partiskih neistomišljenika da je to jedna najčistija duša.Ovo je potez Turguta sa Hadžeta da nešto radi protiv SDA ali ovim on sve više jača tu stranku.\nBosa 16. Avgusta 2014. At 21:33\nSalih Hot je olicenje dobrote i postenja…jos jedna u nizu provokacija od strane Rasima Ljajica


NovaEnergija.net » Mediji Mediji – Page 4 – NovaEnergija.net\nTehnološkim kompanijama nije lako da idu u korak i budu relevantne za pojedine velike događaje, poput dodele Oskara. Međutim, Google je svoj proizvod uspeo da poveže upravo sa Oskarom. Koristeći…\nThe Independent je potvrdio glasine o kojima je britanska štampa pisala prethodnih dana. Nakon 29 godina postojanja zatvaraju štampariju i od marta 2016. čitaće se samo onlajn. Veliki pad prihoda…\nMladi 13-godišnji Irac Luk Kulhejn napravio je kratak video o opasnostima cyber nasilja. On je vezao ovaj film za Dan bezbednog interneta, događaj koji promoviše online bezbednost među svim, a…\nSamo pre godinu dana, gledaoci ne bi prepoznali novo lice Deadpool-a koji stoji iza filma o superheroju koji će početi da osvaja bioskope od 12. februara. Nakon uspešne kampanje iza…\nŠansa za učenje i posao: Počeo upis u prolećni semestar Škole za novinare i urednike Color Press Grupe


Korišćenje kolačića i drugih tehnologija | HP® Srbija\nKorišćenje kolačića i drugih tehnologija\nMi koristimo i dozvoljavamo određenim partnerima da koriste kolačiće, praćenje nizova klikova, piksele, veb monitore, obrasce za prikupljanje sa veba i druge slične tehnologije (zajednički naziv „Alatke za automatsko prikupljanje podataka“) u našim HP uslugama. Ovo radimo da bismo razumeli kako koristite naše HP usluge; da bismo poboljšali vaše korisničko iskustvo i omogućili personalizovane funkcije i sadržaj; da bismo optimizovali naše reklame i marketing i da bismo omogućili nezavisnim reklamnim kompanijama da nam pomognu u prikazivanju reklama karakterističnih za vaša interesovanja na internetu.\nViše informacija o ovim tehnologijama možete naći na: www.allaboutcookies.org.\nALATKE ZA AUTOMATSKO PRIKUPLJANJE PODATAKA NA MREŽI\nKada posetite neku HP veb lokaciju, ona može da skladišti ili preuzima informacije o vašem pregledaču, većinom u obliku kolačića. Ove informacije mogu da budu o vama, vašim omiljenim postavkama ili uređaju i uglavnom se koriste kako bi lokacija radila na očekivani način i mogu vam obezbediti personalizovanije iskustvo na vebu.\nHP koristi alatke za automatsko prikupljanje podataka iz sledećih razloga:\nIzrazito neophodne alatke: Neophodne su da bi veb lokacija funkcionisala i ne mogu se isključiti. Bez njih, tražena veb lokacija ili usluga ne bi mogle da pruže osnovne funkcionalnosti (kao što je završetak kupovine) niti da prikažu odgovarajući sadržaj na osnovu vrste uređaja koji koristite.\nAlatke za performanse i analitiku: Ove alatke sakupljaju prikupljene, anonimne informacije statističkog tipa koje kompaniji HP omogućavaju merenje, optimizaciju i poboljšavanje sadržaja, kvaliteta i performansi sopstvenih veb lokacija.\nKoristimo sopstvene alatke za automatsko prikupljanje podataka, kao i takve alatke trećih strana, da bismo videli kako koristite naše veb lokacije i usluge u cilju poboljšanja njihovog učinka i razvoja u skladu sa željenim opcijama klijenata i posetilaca. Na primer, alatke za automatsko prikupljanje podataka mogu se koristiti za: testiranje različitih dizajna i radi obezbeđivanja usaglašenog izgleda i doživljaja na našim veb lokacijama; praćenje i pružanje analize trenda o tome kako naši korisnici vrše interakciju sa našim veb lokacijama i komunikacijama; praćenje grešaka i merenje efikasnosti naših promotivnih kampanja. Alatke nezavisnih proizvođača koristimo za praćenje korišćenja i aktivnosti veb lokacija, na primer, ali ne ograničeno na Adobe Analytics i Google analitika.\nPrikupljeni podaci će biti objedinjeni radi pružanja šablona trendova i korišćenja za poslovnu analizu, poboljšanje lokacije/platforme i metriku učinka. Naše alatke za automatsko prikupljanje podataka ili dobijene analize možemo deliti sa svojim poslovnim partnerima. Tip informacija koje prikupljamo obuhvataju broj posetilaca koje posete naše veb lokacije, broj korisnika koji se prijavi, vreme posete, trajanje posete i posećene oblasti naših veb lokacija i usluga, ali se generalno ne koriste da bi vas pojedinačno identifikovale. Takođe možemo dobiti slične informacije o posetiocima na partnerskim veb lokacijama.\nAlatke za personalizaciju: Ove alatke nam omogućavaju da zapamtimo izbore koje vršite na našim veb lokacijama (kao što je željeni jezik ili region u kojem se nalazite) i obezbedimo poboljšane, personalizovanije funkcije. Ove tehnologije se takođe koriste za obezbeđivanje sadržaja koji je usklađen sa vašim ranijim ponašanjem ili interesovanjima.\nTakođe koristimo alatke za automatsko prikupljanje podataka da bismo promenili način na koji se ponašaju ili izgledaju naše veb lokacije kako bismo personalizovali vaše iskustvo iz informacija koje dobijemo iz vašeg ponašanja na veb lokacijama ili iz informacija koje već znamo o vama zato što ste, recimo, registrovani korisnik. Ove alatke se mogu koristiti za prilagođavanje usluga koje dobijate od nas ili sadržaja, izgleda i doživljaja koji vam pružamo u narednim sesijama na našim veb lokacijama. Na primer, ako personalizujete veb stranice ili se registrujete za proizvode ili usluge, alatke za automatsko prikupljanje podataka pomažu serveru veb stranice da vrati određene informacije. Kada sledeći put posetite naše veb lokacije, mogu biti preuzete informacije koje ste prethodno naveli, tako da možete lako da koristite funkcije veb lokacije koje ste prethodno odabrali. Ako redovno koristite više uređaja ili računara, možemo objediniti alatke za automatsko prikupljanje podataka tako da i dalje dobijate personalizovano iskustvo na mreži. Takođe možemo da personalizujemo informacije koje vidite na osnovu onoga što već znamo o vama, tako da trošite manje vremena tražeći stvari. Uz korišćenje alatki za automatsko prikupljanje podataka svaki posetilac naše lokacije može da stekne jedinstveno veb iskustvo.\nAlatke za ciljanje: Postavljaju ih HP i treće strane (poput odabranih mreža u maloprodaji ili oglašavanju), a koriste se za izgradnju profila koji omogućava pružanje ciljanih oglasa na HP veb lokacijama i u HP aplikacijama koje su vam relevantnije i korisnije. One mogu da odražavaju deidentifikovane demografske ili druge podatke povezane sa podacima koje ste nam dobrovoljno dali (npr. vašu e-adresu).\nOmogućavaju nam i prikupljanje podataka povezanih sa HP veb lokacijom i stranicom koju ste posetili, kao i vašim aktivnostima na HP veb lokaciji. Na primer, ako ste posetili stranicu jednog od naših proizvoda, upotrebom kolačića možemo vas ponovo ciljati na partnerskim veb lokacije na kojima se tokom određenog razdoblja nude posebne ponude i promocije.\nViše o našim partnerima za reklamiranje na osnovu interesovanja možete naći ako posetite ove veb lokacije:\nImajte u vidu da ovo iznad nije konačna lista i da je možemo ažurirati s vremena na vreme.\nAko ste registrovani korisnik, informacije prikupljene sa naših veb lokacija nisu anonimne i možemo ih koristiti zajedno sa drugim informacijama koje imamo ili koje izvedemo o vama uključujući vaše željene opcije radi prilagođavanja sadržaja, usluga, reklama i ponuda za vas.\nAlatke za automatsko prikupljanje podataka koje su striktno neophodne i tehnologije nezavisnih proizvođača koje se koriste za performanse i analitiku ili personalizaciju postavljene su tako da isteknu nakon 2 godine, što predstavlja industrijski standard. Alatke za automatsko prikupljanje podataka koje se koriste za ciljanje postavljene su tako da isteknu 90 dana nakon vaše zadnje posete.\nKada delite informacije koristeći dugme za deljenje na društvenim mrežama na HP veb lokacijama, društvena mreža će zabeležiti da ste to uradili. Ove informacije mogu biti povezane sa aktivnostima ciljanja/reklamiranja. Tipovi alatki koje koriste ovi nezavisni proizvođači i način na koji ih generišu biće obuhvaćen smernicama za privatnost tih kompanija.\nKada posetite HP lokacije, imate opciju da prihvatite ili prilagodite koje kategorije kolačića dozvoljavate da postavimo u vaš pregledač putem centra za omiljene postavke privatnosti. Ove postavke možete da izmenite u bilo kom trenutku tako što ćete posetiti\nAko uopšte ne želite da dozvolite kolačiće, pogledajte postavke svog pregledača. Imajte u vidu da ukoliko onemoguće određene kategorije kolačića možda nećete moći da pristupite nekim funkcijama na našim lokacijama ili vam određeni sadržaj ili funkcija možda neće biti dostupni. Određeni pregledači vam omogućavaju da posećujete veb lokacije u inkognito ili privatnom režimu. Kada se sesija pregledača zatvori, obično se svi kolačići prikupljeni tokom sesije automatski uništavaju. Čak i ako se izuzmete iz praćenja i ciljanja na bazi performansi i analitike, možda ćete nastaviti da preko naših partnera dobijate nepersonalizovane reklame kompanije HP. Na primer, možda posetite veb lokaciju koja sadrži poređenja karakteristika personalnih računara. Na osnovu vašeg interesovanja naši partneri će vam možda ponuditi reklame za HP proizvode.\nU SAD i Kanadi usaglašeni smo sa Digital Advertising Alliance industrijskim standardima u odnosu na reklamiranje zasnovano na interesovanjima. Da biste saznali više o izborima reklamiranja ukoliko se nalazite u SAD, kliknite ovde ili ako ste u Kanadi kliknite ovde. U SAD, Network Advertising Initiative takođe pruža opciju da odbijete saglasnost za veliki broj kolačića za reklamiranje. Posetite lokaciju www.networkadvertising.org da biste saznali više. Imajte u vidu da odbijanje saglasnosti ne znači da više nećete dobijati reklame na mreži. To znači da kompanija ili kompanije za koje ste odbili saglasnost više neće slati reklame prilagođene vašim željenim veb opcijama i šablonima korišćenja.\nNeki veb pregledači obuhvataju i funkcije „Ne prati“. Trenutno ne postoji nijedan industrijski standard za rukovanje zahtevima „Ne prati“, stoga u ovom trenutku naše veb lokacije možda neće odgovoriti na zahteve „Ne prati“ ili zaglavlja iz ovih pregledača.\nHP REKLAME I PONUDE NA VEB LOKACIJAMA NEZAVISNIH PROIZVOĐAČA\nHP sklapa ugovore sa dobavljačima usluga radi postavljanja reklama na veb lokacijama koje pripadaju nezavisnim proizvođačima. Ponekad će ovo biti postignuto deljenjem nekih ličnih podataka kao što je opisano u odeljku Kolačići za reklamiranje nezavisnih proizvođača i kolačići društvenih medija.\nPored toga, koristimo i možemo dozvoliti mrežama reklama i drugim nezavisnim proizvođačima da koriste kolačiće i druge alatke za automatsko prikupljanje podataka da bismo utvrdili kako vršite interakciju sa našim veb lokacijama, komunikacijama i uslugama i izabranim veb lokacijama partnera i da bismo prepoznali vaša interesovanja, kreirane profile i segmente interesovanja u cilju pružanja reklamiranja koje je najrelevantnije i najkorisnije za vas.\nDELJENJE SA PARTNERIMA\nNa osnovu vašeg odobrenja putem naših postavki kolačića, HP može deliti ciljane podatke o kolačićima sa odabranim partnerima u svrhe izbora korisnika i reklamiranja. Postavke kolačića možete da promenite u bilo kom trenutku putem naše alatke za postavke kolačića.


Teheran ponovo pozvan da se priključi nuklearnom sporazumu\nTanjug 16. decembra 2020. 16:38\nBERLIN – Svetske sile koje su deo nuklearnog sporazuma sa Iranom iz 2015. godine pozvale su danas Teheran da povuče kršenja sporazuma i ponovo mu se priključi u potpunosti u toku virtuelnog sastanka u Beču, izjavio je nemački zvaničnik.\nNemačka, Francuska, Britanija, Kina i Rusija i dalje pokušavaju da spreče kolaps sporazima nakon što su se iz njega jednostrano povukle SAD 2018. godine, prenosi AP.\nIran, inače, trenutno krši većinu glavnih ograničenja utvrđenih sporazumom, uključujući količinu obogaćenog uranijuma koju sme da skladišti i koliko sme da obogaćuje uranijum.\nIran poručuje da više nije dužan da poštuje ograničenja, tvrdeći da su SAD prve prekršile sporazum, poznat kao Zajednički sveobuhvatni plan ili akcija, ili JCPOA i to kada se predsednik Donald Tramp povukao iz dogovora i uveo ekonomske sankcije Iranu.\nU Španiji više od 40.000 novozaraženih, 235 preminulo


Za nestalim mladićem iz Krnjače porodica traga od subote - www.lobi-info.rs\nZa nestalim mladićem iz Krnjače porodica traga od subote\nMarija K. 12. aprila 2019., 17:12 6.1k Views\nMladić Saša Savić (31) nestao je 06. aprila u naselju Krnjača od kada se za njim svakog dana intezivno traga, objavljeno je na sajtu Registar nestalih lica Srbije.\nKako je navedeno, kada je poslednji put viđen na sebi je imao tamne farmerke i žuto-crnu-narandžastu zimsku jaknu.\nPrema prvim informacijama, njega je porodica poslednji put videla 06. aprila kada je u ranim jutarnjim satima napustio stan.\nSaopšteno je da je Saša „uplašen, povlači se od prometnih mesta, ne prihvata pomoć i želi da naudi sebi“, i to najčešće izgladnjivanjem.\nInformaciju o nestanku ovog mladića objavio je i Igor Jurić.\nPorodica moli da ako neko ima bilo kakvu informaciju o Saši to javi policiji.\nPrethodna objava Objavljen tender za 17 novih vrtića, jedan će biti i u Borči\nSledeća objava Uskoro takmičenje u kuvanju riblje čorbe u Padinskoj Skeli


Opredjeljenje za izgradnju drugog bloka TE Gacko | Herceg Televizija Trebinje\nOpredjeljenje za izgradnju drugog bloka TE Gacko\nMinistar industrije, energetike i rudarstva Republike Srpske Petar Đokić izrazio je nadu da će sa kineskom kompanijom "Donfang elektrik korporejšn" biti postignut sporazum da narednih godina bude izgrađen Blok dva termoelektrane /TE/ "Gacko" kapaciteta do 350 megavata instalisane snage po principu "ključ u ruke".\n"Narednih dana, nakon što se o sadržaju sastanka i pisma namjere upozna Vlada Srpske i nakon davanja odobrenja za ovaj projekat, započeće konkretne aktivnosti čija prva faza podrazumijeva potpisivanje memoranduma o saradnji i definisanja preduslova saradnje, a nakon toga bi se pristupilo izradi studije izvodljivosti i ekonomske opravdanosti izgradnje objekta", naveo je Đokić.\nOn je dodao da već postoji mnoštvo ranije obrađenih elemenata za izradu studije izvodljivosti, te da će u izradi te studije kompanija "Donfang" biti i stručni konsultant.\n"Projekat izgradnje Bloka dva TE `Gacko` ispunjavao bi sve kriterijume Evropske energetske zajednice koje smo dužni ispoštovati i ugraditi u realizaciji ovakvih projekata", naglasio je Đokić.\nOn je podsjetio da Srpska već ima iskustvo u saradnji sa ovom kineskom kompanijom u izgradnji TE "Stanari", koja bi trebalo da bude završena u novembru.\nDirektor "Elektroprivrede Republike Srpske" Branislava Milekić rekla je da se nikada nije odustajalo od izgradnje Bloka dva TE "Gacko", koji je u stvari zamjenski blok.\n"To ne znači da taj blok, nakon što bude izgrađen, ne bi radio uporedo sa postojećim blokom. Treba imati u vidu da je Blok jedan pušten u rad 1983. godine i da, po primjeni direktiva EU o ekološkom standardima, moramo posmatrati taj postojeći blok u koji je potrebno uložiti znatna sredstva", istakla je Milekićeva.\nPotpredsjednik kompanije "Donfang elektrik korporejšn" Lan Zehai rekao je da je Vlada Republike Srpske iskazala interesovanje za izgradnju Bloka dva TE "Gacko", naglašavajući da ova kompanija, zajedno sa Vladom i "Elektroprivredom" Srpske može uspješno realizovati ovaj projekat.\nZehai je podsjetio da je prije par godina u Banjaluci potpisao ugovor o realizaciji projekta izgradnje TE "Stanari" koji će biti završen uskoro, navodeći da će ta termoelektrana biti puštena u komercijalni rad naredne godine.\nKompanija "Donfang elektrik korporejšn" spada u vodeće kompanije u svijetu koje se bave izgradnjom energetskih objekata i opreme i u prošloj godini ostvarila je prihod od 22 milijarde dolara.


Naslovna/Banjaluka/Centar Banjaluke vikendom samo za pješake\nGlavna ulica u centru grada od hotela “Bosna” do Narodnog pozorišta RS će od 16. juna vikendom ponovo biti pretvorena u pješačku zonu.\nTo znači da će Ulica kralja Petra Prvog Karađorđevića od subote naveče od 18 časova do četiri časa u ponedjeljak ujutro biti zabranjena za sva motorna vozila, potvrdio je Slaviša Sandić, načelnik Odjeljenja za saobraćaj i puteve.\nDodao je da, iako su planirali ranije ovu aktivnost, nisu to uspjeli realizovati zbog čestog zatvaranja centra.\n“Plan je bio da se centar grada od 9. juna u dane vikenda pretvori u zonu za pješake, ali smo zbog sportskog događaja u centru i završetka dva bitna saobraćajna projekta, kružnog toka kod Rebrovačke crkve i spajanja istočnog tranzita, koji će rasteretiti saobraćaj u cijelom gradu, odlučili da to ipak bude 16. juna”, objasnio je Sandić.\nIstakao je da će pješačka zona trajati do polovine, a možda i do kraja septembra.\nSandić je dodao da za vrijeme obustave saobraćaja planiraju vikendom da organizuju razne sadržaje za šetače jer ne žele da to bude samo zatvaranje ulice za saobraćaj.\n“Tražićemo od nadležnih odjeljenja da osmisle neke sadržaje koji bi bili zanimljivi građanima, jer mi ne možemo osmišljavati sadržaj, mi samo možemo zaustaviti saobraćaj i postaviti znakove”, rekao je Sandić.\nZona za pješake počela se praktikovati prošle godine, a njoj su se posebno obradovali rekreativci, roditelji sa djecom, ali i ostali sugrađani.\nDejan Š., mještanin naselja Vrbanja, rekao je da podržava ideju da centar grada vikendom bude preuređen u pješačku zonu.\n“Dok je to bila pješačka zona, mnogo ljudi je koristilo i takva praksa postoji u nekim evropskim metropolama, tako da mi je drago da je to sada isto i u Banjaluci”, istakao je Dejan Š.\nSnežana D. iz naselja Lazarevo kazala je da se ovakva aktivnost treba praktikovati i više mjeseci u godini.\n“Centar grada je zaista prebukiran, sve više je automobila u gradu, a na ovaj način će barem dva dana sedmično biti manje motornih vozila u užem centru grada”, rekla je ona.\nIpak, ima i onih koji nisu za pretvaranje centra u zonu za pješake.\n“Od početka godine je bilo nekoliko zatvaranja užeg centra grada i svaki put je nastajao saobraćajni kolaps. Mislim da to nije dobra ideja”, rekao je Darko S. iz Borika.\nGradska uprava saobraćaj\nPovodom početka školske godine: Radojičić posjetio školu „Jovan Cvijić“ (FOTO)


Cvetković: Teret krize podneće država i bogatiji\n“Plate i penzije neće biti smanjivane, rebalans budžeta je neizbežan, bogatiji će osetiti veći teret krize, a država će morati više da štedi”, rekao je između ostalog premijer Srbije Mirko Cvetković na današnjem sedmom poslovnom okruglom stolu Vlade sa privrednicima. Uz to, premijer je najavio i novih 10 do 15 mera za podsticanje privrede.\nManjak u Budžetu biće do milijardu i po evra, situacija u privredi je sve teža, poboljšanje nije na vidiku, a kako je poručio premijer Mirko Cvetković, vlada u pregovorima sa MMF-om priprema mere kojima će zaštiti najsiromašnije slojeve od udara svetske ekonomske krize:\n“Držimo se principa solidarnosti i trudimo da obezbedimo da se plate i penzije ne smanjuju, da dođe do određenih prebacivanja većih troškova na one bogatije, a da siromašniji budu zadržani”.\nPriliv novca u Budžet je, prema oceni premijera manji od očekivanog, uvoz i izvoz opadaju, i osim bogatijih, teret krize podneće i država koja će krenuti u ozbiljniju štednju – od lokalnih samouprava, pa sve do vlade.\nPregovori sa MMF-om će po oceni Cvetkovića, trajati duže nego što je najavljivano, a razgovor se vodi u dva pravca:\n“Jedan pravac je da se zaista poveća deficit, a drugi da se smanji javna potrošnja, tako da kombinovano iz ova dva efekta dobijemo jedan novi budžet koji će zatim ići u Skupštinu i biti usvojen u vidu rebalansa”.\nA prema rečima ministarke finansija Dijane Dragutinović još se razmatra ideja o dodatnom porezu na lična primanja onih ljudi za koje država utvrdi da su po nekim kriterijumima bogati. Taj porez solidarnosti bi bio ograničen samo na 2009. godine, a kako je poručila ministarka, možda je sada pravo vreme i za reformu poreza na imovinu.


Igor Conić, 30.09.2016. 0 2 min za čitanje\nNa površini od preko 12.000 m2 prostiraće se druga faza ovog naselja koje se gradi u Novom Sadu na padinama Fruške gore.\nObjekti čine samo 25% površine naselja Solarna dolina, što sa urbanističkom postavkom ostavlja većinu prostora pod zelenim površinama i pešačko biciklističkim komunikacijama. Razvijanje i nadogradnja ovakve tipologije stanovanja, pre svega sa intervencijom u prostorima socijalizacije korisnika kompleksa, bio je jedan od osnovnih ideja ovog projekta. Uvodeći zajedničku pešačku komunikaciju koja objedinjuje prostore sa zajedničkim sadržajem i pojas biobašta, stvoren je dodatni kvalitet življenja, kao i preduslovi za razvijanje pozitivnih socijalnih odnosa među stanovnicima kompleksa.\nSvedenom arhitekturom, fokus čitave ideje kompleksa prebacuje se na prirodno okruženje, zelenilo i prostore namenjene socijalizaciji korisnika.\nU naselju postoje tri osnovna tipa kuća (S, M i L) sa još tri varijacije (Se, Sh i Mh), koje su projektovane sa ciljem da obezbede prostornu raznolikost naselja, kako u planu, tako i kroz dinamiku uličnog fronta. Sve jedinice su koncipirane da obezbede nekoliko nivoa privatnosti, što je jedna od specifičnih tema za kuće u nizu.\nOsnova karakteristične kuće\nPrvi i najviši nivo privatnosti je svakako sam objekat, primarno orijentisan ka unutrašnjosti bloka s minimalnom fenestracijom na fasadama orijentisanim ka pristupnim saobraćajnicama. Drugi nivo predstavlja privatno dvorište ka kojem se primarno otvara prostor dnevnog boravka.\nPojas biobašti postavljenih neposredno uz privatna dvorišta, predstavlja granicu, a i vezu, između privatnog i zajedničkog prostora.\nSituacija faze II Solarne doline\nCeo niz prethodno opisanih prostornih nivoa postavljen je i sa druge strane svakog bloka, ostavljajući u središtu pešačku komunikaciju koja je pažljivo projektovana da prožimanjem kroz sve nizove kuća povezuje prostore namenjene socijalizaciji stanovnika (dečija igrališta, teretane na otvorenom, klupe, stolovi za zajedničko ručavanje, stoni tenis, česme i sl.) u unutrašnjosti blokova, i šetalište uz Rokov potok koje je osmišljeno kao sabirni i dominantni pešački pravac. Sadržaje na otvorenom upotpunjuje stambeno-poslovni deo na samom ulazu u naselje u kome su izmeđuostalog predviđeni market i predškolska ustanova.\nSadržaji i nivoi privatnosti\nSvedenom arhitekturom čistih i neopterećenih volumena, fokus čitave ideje kompleksa prebacuje se na prirodno okruženje, zelenilo i projektovane prostore namenjene socijalizaciji korisnika. Ideja zajednice, koja je osnov postavke projekta, materijalizovana je kroz arhitektonski element zida od opeke, koji se proteže kroz sve prostorne nivoe naselja, formirajući fasadu kuća, ograde unutrašnjih i uličnih dvorišta, i kroz svoju, delimično razgrađenustrukturu, predstavlja u isto vreme i granicu između privatnih prostora stanovnika, i element koji sve povezuje u jedinstvenu celinu.\nprojekat: Solarna dolina, Novi Sad\nautori: Maja Momirov dia-master i Slobodan Jović dia-master\nsavetnik: Nebojša Jovin dia-master\n#fruska gora #kuca u nizu #kuce u nizu #Maja Momirov #Nebojsa Jovin #novi sad #rokov potok #slobodan jovic #solarna dolina\nFilip Stark dizajnirao providnu stonu lampu za Flos\nPrsten u obliku vašeg omiljenog grada


Stručnjaci: Učinjeno na Trgu nepopravljivo, građani postali zakupci u svom gradu\nVesti Autor:N1 Beograd16. sep. 201918:21\n„Moraju znati šta se za koje novce radi i zašto. I mora biti upoznata javnost za projektom koji se priprema, to je bila praksa do pre desetak, petnaestak godina, konsultovala se i struka i javnost. Sada je to potpuno prekinuto i javnost je isključena, mi ništa ne znamo, ni o Beogradu na vodi, Trgu, gondoli, nekontrolisanom proširenju pešačke zone… ima toga puno, možemo samo da nagađamo i svi pokušaji da se sazna ko je to smislio, koliko to košta“, kaže arhitekta.\nOn je istakao da je to od javnosti sklonjeno, kao da je grad oduzet od građana i kao da su „postali od građana zakupci svog vremena u gradu, plaćaju zato što su tu, nemaju uticaj na svoje okruženje“.\n„Ne sećam se u svojoj praksi da je mogla ovakva priča da prođe, a da institucije ne reaguju nego da iz vlasti kažu izvođaču – hajde ti, popravi to malo… nadam se da to neće dugo da traje, jer je sve više građana koji se ne slažu sa takvim načinom i traže promenu“, dodao je.\nSubotić ne veruje da su građani spremni da sve ovo prihvate, jer se stalno ponavlja matrica „mi smo dobili najviše glasova“.\n„Ta matrica je pokazala katastrofalne rezultate, građani će prepoznati koja su njihova prava. Treba da izađu na ulice i glasaju drugačije, nešto se mora promeniti“, dodaje.\nBobić je kazao da je neshvatljivo da se oko Trga Republike napravi „ta štetna ulica, neupotrebljiva, a da nadzorni organ ne pusti glas sve ovo vreme, nego se to otkrije tek kad te pločice popucaju“.\n„Kažu sve će brzo da poprave, ali – ne, neće popraviti, jer je to nepopravljivo, sam čin vlasti u odnosu na građane u tom postupku je nepopravljiv. To u jednom gradu ne bi smelo da se desi jer to uznemiruje građane, narušava poverenje i u vlast i okruženje u kojem žive i to je samo posledica potrebe da određeni ljudi i grupe zadovolje svoje interese na štetu građana“, zaključio je.\n„Trg je za to da bi se ljudi dobro osećali u njemu… za zaštitnim stubićima više izgleda kao da smo u nekom ataru… da toliko nema zelenila, već pametne klupe – to je ponuda za neku vrstu alijenacije. Trgovi moraju da ponude bogatstvo događaja ili više zelenila“, upozorila je ona.\nđorđe bobićirina subotićtrg republike


Apel iz Davosa: Četvorodnevna radna nedelja je bolja i za radnike i za poslodavce\nKraće radno vreme imalo bi niz pogodnosti za radnike i poslodavce, a svet bi trebalo da prihvati četvorodnevnu radnu nedelju, prenosi B92.\n“Mislim da imamo neke dobre eksperimente koji pokazuju da ako smanjite radno vreme, ljudi bolje i efikasnije usmeravaju svoju pažnju, pa urade isto koliko i za duže radno vreme, a to često bude kvalitetnije i kreativnije. Takođe su i lojalniji organizacijama koje su spremne da im daju fleksibilnost kako bi brinuli o svom životu izvan posla”, rekao je Adam Grant, psiholog sa Vorton škole Univerziteta u Pensilvaniji.\n“Decenijama, najznačajniji ekonomisti, filozofi, sociolozi, verovali su, sve do 1970-ih, da ćemo sve manje raditi. U dvadesetim i tridesetim godinama prošlog veka postojali su veliki kapitalistički preduzetnici koji su otkrili da, ako skratite radnu nedelju, zaposleni postanu produktivniji. Henri Ford je, na primer, otkrio da, ako promeni radnu nedelju sa 60 sati na 40 sati, zaposleni bi postali produktivniji, jer nisu bili toliko umorni u svoje slobodno vreme”, rekao je Bregman.\nčetvorodnevna radna nedelja/davos/poslodavci/radnici\nSrećno povećanje akciza, svima koji slave\nUPIS: Uvećanje iznosa firmarina “pojelo” 1.000 radnih mesta u oblasti igara na sreću


Poletio prvi avion na liniji Kraljevo–Istanbul | Sandzacke.rs\nNaslovnica Biznis Poletio prvi avion na liniji Kraljevo–Istanbul\nSa Aerodroma “Morava” u Lađevcima jučer je poletio prvi avion na relaciji Kraljevo–Istanbul. Na ovoj ruti letjeće se dva puta nedeljno, srijedom i subotom.\nDirektor Aerodroma “Morava” u Lađevcima Dragan Bugarinović kaže za RTS da će se let na relaciji Kraljevo–Istanbul–Kraljevo realizovati naredne dvije godine dva puta neddeljno, svake srijede i subote.\n“Er Srbija” saopćava da je Istanbul postao prva destinacija do koje se leti sa sva tri aerodroma u Srbiji.\nPutnici srpske nacionalne avio-kompanije karte za letove na ovoj liniji mogu pronaći po cijeni od 3.068 dinara po smeru, dok je najniža cena povratne karte 6.844 dinara. Letovi između Kraljeva i Istanbula realizovaće se turboelisnim avionom ATR72, ističe se u saopćenju.\nNakon uspostavljanja rute do Istanbula, putnike “Er Srbije” tokom ljetnje sezone očekuje i uvođenje sezonskih letova na linijama Kraljevo–Solun i Kraljevo–Tivat.\nNacionalna avio-kompanija će na novim linijama iz Kraljeva letjeti do 31. decembra 2023. godine, na osnovu rezultata tendera za obavljanje usluga vazdušnog prevoza na linijama od javnog interesa koji je raspisala Vlada Republike Srbije.\nPrethodni članakŠEŠELJ: Mnoge Cetinjane napravili su Italijani u Drugom svjetskom ratu; MARIĆ: To su italijanska djeca\nNaredni članakTežak udes kod Bijelog Polja, više povrijeđenih


U četvrtak 7. decembra 2017. godine održan je osmi po redu CSR Forum u organizaciji Foruma poslovnih lidera i Smart kolektiva. Na skupu je bilo reči o trenutnom stanju CSR -a u Srbiji, stanju CSR-a u Holandiji, Ciljevima održivog razvoja, odgovornom poslovanju u lancu dobavljača, podršci zapošljavanju mladih, a predstavljena je i publikacija Preporuke za unapredjenje Zakona o zapošljavanju osoba sa invaliditetom.\nMarijana Pavlović, predsednica Upravnog odbora Globlanog dogovora u Srbiji, na panelu posvećenom CIljevima održivog razvoja je podsetila na postojanje Radne grupe za pormociju Ciljeva održivog razvoja koju je mreža osnovala pre dve godine, kao i na redovne sastanke ove Radne grupe koji su bili inspiracija za kreiranje publikacije – Kako naše orgnaizacije ostvaruju CIljeve održivog razvoja. Mreža će nastaviti da bude mesto za otvoreni dijalog predstavnika sva tri sektora (vladinog, nevladinog i poslovnog sektora), a Marijana je iznela da će u narednoj godini mreža Globalni dogovor doživeti reorganizaciju, uspostaviti nove alate kvaliteta i nov način upravljanja. Članice Globalnog dogovora u Srbiji pokazuju posvećenost Ciljevima održivog razvoja pisanjem Izvešaja o napretku svake godine, koji se izradjuje na bazi aktivnosti u oblasti 10 univerzalnih principa društveno odgovornog poslovanja i čija metodologija je jedna od mogućih preporuka za pisanje nefinansijskih izveštaja od strane Evropske komisije za sva velika preduzeća.\nGlobalni dogovor u Srbiji je u ovoj godini obeležio deset godina od nastanka u Srbiji. Mreža je nastala kao rezultat zajedničke inicijative UNDP-a i Narodne banke Srbije, uz inicijalno učlanjenje osam kompanija, dana 6. decembra 2007. godine.\nCSR Forumu je prisustvovali preko 50 učesnika – predstavnika kompanija, nevladinih orgnaizacija, ambasada i medija.


Odnos Vašingtona prema Moskvi neće se mnogo promeniti nakon reorganizacije Vlade Rusije, izjavio je državni sekretar SAD Majkl Pompeo.\nOn je rekao da se postupci Amerike u vezi sa Rusijom, verovatno, neće promeniti.\n"Naši postupci u vezi sa Rusijom verovatno se neće promeniti kao rezultat neke reorganizacije koja je u toku u ruskoj Vladi", naglasio je Pompeo.\nVlada Rusije podnela je ostavku 15. januara, nakon obraćanja predsednika Rusije Vladimira Putina Federalnoj Skupštini Ruske Federacije.\nPutin je u govoru najavio velike promene u unutrašnjoj politici Rusija, kao i u Ustavu Ruske Federacije, podsetio je "Sputnjik".\nNovi premijer Rusije Mihail Mišustin imenovan je 16. januara, ali još nije formirao kabinet.\nMišustin je pozvan da bude TEHNIČKI PREMIJER i sprovede Putinove planove


Mahmutbegović pisala Cvijanović: Prestanite diskriminirati djecu - mojusk.ba\n– Poštovana gospođo Cvijanović, neugodno smo iznenađeni vijestima da su na početku nove školske godine roditelji bošnjačkih učenika u mjestu Liplje kod Zvornika ponovo bili prinuđeni na bojkot nastave da bi se izborili za jedno od svojih osnovnih ljudski prava – pravo na jezik. S nevjericom smo primili vijest da se u 21. stoljeću djeci u jednom dijelu naše države Bosne i Hercegovine zabranjuje nazivanje jezika njegovim historijskim imenom, te da se iz neobjašnjivih razloga koriste druge vrste jezičke nominacije poput “jezika bošnjačkog naroda” i sličnih naziva koje historija ove zemlje, praksa i nauka ne poznaju. Svjesni smo da je i prosječno informiranim osobama poznato da korištenjem naziva bosanski jezik građani Bosne i Hercegovine slijede nominaciju svoga jezika čiji se kontinuitet može pratiti od bosanskog srednjovjekovlja do danas – navela je Mahmutbegović.\n– Duboko smo vjerovali da ćete Vi snagom autoriteta dužnosti predsjednice entiteta Republika Srpska utjecati na zaustavljanje ove nadasve sramne prakse u entitetskom obrazovnom sistemu, gdje se bosanski jezik posredno zabranjuje. Umjesto toga, Vi ste zahtjeve roditelja bošnjačkih učenika u mjestu Liplje kod Zvornika nazvali “političkim”, bez da ste s njima razgovarali, izlažući ih, kao i njihovu djecu, dodatnoj stigmatizaciji i diskriminaciji u društvu – upozorila je Mahmutbhegović.\n– Nažalost, ne možemo se oteti utisku da je na sceni institucionalno provođenje zaključaka Odbora za standardizaciju srpskog jezika pri Srpskoj akademiji nauka i umjetnosti (SANU) iz augustu 2015. godine koji je “odlučio” da, uprkos svim historijskim faktima, pa i popisu iz 2013. godine, bosanski jezik “lingvistički ne postoji”!? Imajući u vidu tragičnost uloge SANU-a kao najviše naučne institucije u Srbiji uoči i tokom tragičnog raspada bivše Jugoslavije i užasnih zločina počinjenih na tlu BiH, uključujući i genocid, zabrinjavajuće bi bilo spoznati da u svojoj politici slijedite koncepte koji nesumnjivo predstavljaju kulturno nasilje, što potpuno suprotno duhu dobrosusjedskih odnosa. U tom smislu želim Vas podsjetiti da sam ja 2015. godine pokrenula inicijativu za izmjene ustava Posavskog, Zapadnohercegovačkog i Hercegovačko-neretvanskog kantona, a u vezi s ocjenom ustavnosti po pitanjima – Srba kao konstitutivnog naroda, bosanskog i srpskog jezika, te ćiriličnog pisma. Zalažući se za balansiran pristup, vjerovala sam da će zvaničnici bh. entiteta RS u takvim gestama prepoznati dobru volju da se poštuje pravo svih građana na cijelom prostoru BiH da svoj jezik nazivaju njegovim historijskim imenima, da ih kao takve prepoznaju i poštuju institucije i ustanove, uključujući i obrazovne, te da se, na koncu, na jednak način taj jezik nominira u službenim dokumentima i ispravama. Zato Vas još jednom pozivam da preispitate svoje prakse i stavove u pogledu dešavanja u mjestu Liplje kod Zvornika, kao i da se građanima osiguraju prava koja im pripadaju po zakonima države Bosne i Hercegovine i međunarodnim normama moderne civilizacije. Ono što tražimo za svoj narod, omogućimo i drugima, jer samo na taj način možemo graditi sretniju budućnost za sve građane BiH, zemlje u kojoj će naša djece i unuci htjeti i moći da žive, umjesto da bježe hiljadama kilometara od rodne grude kako bi tamo daleko ponovo bili svoji – komšije i istinski – navodi se u otvorenom pismu potpredsjednice Mahmutbegović.


Godisnji horoskop za 2019 godina\nNaslov: Godisnji horoskop za 2019 godina 4/1/2019, 1:29 pm\nNaslov: Re: Godisnji horoskop za 2019 godina 4/1/2019, 1:31 pm\nNaslov: Re: Godisnji horoskop za 2019 godina 4/1/2019, 1:32 pm\nPorodični problemi i traženje rešenja biće glavne teme tokom januara 2019. godine. Najviše vremena posvetićete članovima porodice i prijateljima, pa će karijera na neko vreme biti u senci. Rešenja ćete naći i učvrstiti odnose sa voljenom osobom i sa članovima porodice. Scenario koji možete očekivati je dosta međusobnih svađa, previše toga izgovorenog, ali na kraju ostvarujete mirnu atmosferu. Ono što je dobro je da ćete puno naučiti jedno o drugome. Malo intelektualnog rivalstva je dobro i ubrzo ćete zajedno poraditi na konkretnim, dugoročnim planovima za budućnost. Ako niste u vezi, nakon 7. januara Venera će vas ohrabriti da izađete i da se zbližite sa osobama oko vas. Kroz veću bliskost, bilo s nekim iz susedstva ili iz poslovnog okruženja, može doći do ljubavnih iskrica, a najveće iznenađenje dolazi u zadnjoj\nNaslov: Re: Godisnji horoskop za 2019 godina 4/1/2019, 1:33 pm\nNaslov: Re: Godisnji horoskop za 2019 godina 4/1/2019, 1:34 pm\nNaslov: Re: Godisnji horoskop za 2019 godina